recursal/SuperWikiNEXT-32B huggingface dataset:
**南韓干政風波**（粵拼：naam4 hon4 gon1 zing3 fung1 bo1）
係指2016年10月揭露韓國總統朴槿惠親信崔順實利用同總統關係，干預國政，並且懷疑強迫多個財團向崔順實嘅基金會揼水，違反憲法同多項法律，而且擾亂市場運作嘅醜聞。韓國好多地方啲人出街、遊行、示威。醜聞最終令到朴槿惠落台。

國民反應
----

首爾由2016年10月29號開始，連續六個禮拜六舉行反對總統朴槿惠嘅大型集會，主辦單位話12月3號嗰次有一百七十萬人出席，突破上個禮拜嘅紀錄，全國加埋超過二百一十萬人參加類似集會。數以十萬計嘅民眾，再次聚集響首爾光化門廣場，要求涉及親信干政醜聞嘅總統朴槿惠落台，部分人舉起拘捕朴槿惠嘅牌，雖然朴槿惠早前第三次同國民道歉，又承諾交由國會決定佢嘅去留。不過民眾並唔接受，連續第六個星期六舉行集會，講明直到朴槿惠落台為止。全國都有類似咁嘅集會。集會前，示威者遊行到總統府青瓦台一百米前嘅地方，以人鍊方式包圍總統府。之後沿住首爾市中心，遊行到光化門舉行燭光集會。

朴槿惠被彈劾
------

南韓三大在野黨，響2016年12月3號向國會提交彈劾動議，有一百七十一個議員簽咗名。動議指控朴槿惠容許親信崔順實干政合謀受賄，同埋喺2014年超過三百人死亡嘅世越號海難，指朴槿惠處理唔妥。在野黨正喺度游說執政新國家黨「非朴派」嘅議員支持。南韓中央日報報道話，「非朴派」要求朴槿惠響當地時間12月7號下晝六點前，宣布明確嘅落台時間，之後先再決定係唔係參加表決。所以朴槿惠屆時係唔係直接宣布落台時間，同埋提及權限轉讓問題，將會成為決定彈劾案過唔過到嘅關鍵。青瓦台相關人士話，為討論總統表明立場之類嘅問題，正考慮同新國家黨「非朴派」議員會晤。

議案響12月8號嘅國會全體會議報告。12月9號，國會以234票贊成彈劾朴槿惠動議，超過規定嘅三分之二，即係二百名議員，動議交畀憲法法院裁決。朴槿惠被暫停總統職務。

2017年3月10號，憲法法院代院長李貞美宣佈，八個法官一致同意國會嘅總統彈劾案，親信干政事件就係主要彈劾理由。朴槿惠正式被罷免，成為南韓首個被彈劾落台嘅總統，同時喪失總統刑事豁免權，將要就涉嫌受賄同濫用職權等罪名接受檢察部門調查問話。

李貞美亦話朴槿惠拒絕接受當面調查，冇維護憲法嘅意志，相當於嚴重嘅違法行為，違背咗國民信任，對憲法、秩序產生好大嘅負面影響。

公佈判決前後，大批支持同反對彈劾朴槿惠嘅民眾響憲法法院出面聚集，而反朴槿惠嘅民眾要求佢即刻落台。南韓當局啟動最高級別警戒令，出動超過八千警力同三百六十部巴士響憲法法院外戒備，首爾市中心同青瓦台附近一帶亦加強保安。

攷
-

1. ↑  （繁體中文）首爾反朴槿惠集會　大會稱有170萬人出席，now新聞，2016年12月3號。
2. 1 2 3  （繁體中文）南韓憲法法院通過彈劾朴槿惠　60日內大選，now新聞，2017年03月10號。
3. ↑  （繁體中文）南韓在野黨提交總統彈劾動議　擬下周五表決，now新聞，2016年12月3號。
4. ↑  "South Korea's embattled president offers to relinquish power". *Reuters*. November 29, 2016. 喺29 November 2016搵到.
**下坑**，香港一村，喺大埔，汀角路邊，大埔工業邨北便，英文寫**Ha Hang**。原本喺大埔海邊，背靠大山，有條水叫下坑流出海。坑即係涌溪之類，香港地名常見。如今海面已畀填地冚實。行政上歸大埔區，鄉事歸大埔鄉事委員會。村人以李氏為主，有李氏家祠二，李氏宗祠一。

因村之故，又叫**下坑村**，英文寫**Ha Hang Village**。附近山地以及就近建設，都以下坑命名，如山上下坑食水配水庫。下坑原村喺西面，所以祠堂喺依處，後起嘅丁屋，就喺東面，下坑村公所亦喺依便。有啲丁屋地賣咗，變咗私人屋苑百星匯。村東面有政府公務員宿舍，名下坑政府職員宿舍。

下坑有啲村路，有名得一條，叫汀慶路，由大路汀角路入。汀角路同汀慶路之間，有下坑村休憩處。村內亦設有政府公廁，名下坑村公廁。

下坑西面越山就係鳳園，東面越山就係屋苑淺月灣，即香港教育大學對落。

史
-

下坑為原居民村，亦即英國人得到新界之前，已經立村居住。原村喺西面山腳，海邊對上高少少嘅地方。海邊亦有灘。佢東面有兩條大山坑，耕地就沿海皮，以兩條山坑深入谷內。故此下坑之名，就涵蓋依啲地方。

未起汀角路之前，海邊已有條徑。古道闊有四英尺，已經鋪石，西沿大埔海去到大埔墟，東沿船灣海去到汀角、大尾𡰪等村。及後汀角路亦沿古道而建。

攷
-

* 〈下坑〉.


座標: 22°27′47″N 114°11′09″E﻿ / ﻿22.463099°N 114.185903°E﻿ / 22.463099; 114.185903
**佐藤榮作**（1901年3月27號—1975年6月3號）係日本政治人，屬於自由民主黨，係第61-63任首相（任期1964年11月9號—1972年7月7號）。

生平
--

1901年3月27號，佐藤榮作喺山口縣田布施町出世。1924年喺東京帝國大學（而家東京大學）法學部畢業，開始喺鐵道省做嘢。

### 屋企

* 阿爸因為係入贅女婿，所以改姓佐藤
* 親阿哥岸信介，因為畀阿爸本家收做養仔，而改為姓岸。岸信介都做過首相
* 老婆佐藤寬子（1926年結婚）
* 有兩個仔，其中細仔佐藤信二做過參議員
* 係前日本首相安倍晉三嘅外叔公

### 政途

佐藤榮作1948年加入自由黨（自民黨嘅前身之一）。喺吉田茂做首相嗰陣得到多次提拔，1948年畀吉田任命為內閣官房長官，1949年1月成為眾議院議員，其後連任咗11次。

後來首相池田勇人因為喉嚨懷疑生癌，決定辭職，揀咗佐藤榮作做繼任者。

喺佐藤榮作執政期間，試過多次參拜靖國神社；又為咗得到冲繩，多番討好美國，譬如支持越南戰爭。

後來因為外交政策失利，自民黨內部要求佐藤榮作辭職（繼任人田中角榮）。佐藤榮作掌政7年另8個月，一共在職2,798日。

### 其他

1974年，佐藤榮作因為令日本加入《核不擴散條約》而攞到諾貝爾和平獎。第二年喺東京都嘅藝妓館應酬時腦出血昏迷而死。


|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
**數理物理學sou3 lei5 mat6 lei5 hok6**或者**數學物理學sou3 hok6 mat6 lei5 hok6**（英文：Mathematical Physics）係指用數學嘅方法去解決物理學問題。《數學物理學期刊》嘅定義係「將數學應用喺物理學問題上面，發展數學方法嚟解決呢啲問題，而且用嚟定義物理學理論」。數學物理學都可以包埋受物理學啟發嘅數學（亦都叫做物理數學）。

範疇
--

### 古典力學

牛頓力學嘅嚴謹、抽象同埋現代嘅改良係採用咗拉格朗日力學同埋哈密頓力學嘅。兩種改良嘅方法都可以喺分析力學入面體現到，因為諾特定理令我哋理解對稱同守恆量呢啲概念喺動態系統入面扮演嘅角色。呢啲方法同理念已經延伸到其他物理領域，例如統計力學、連續介質力學、古典場論同埋量子場論。而且，佢哋喺微分幾何學方面都俾咗好多例子同埋睇法（例如，喺扭對稱幾何同向量叢入面嘅好幾個概念）。

### 偏微分方程

偏微分方程理論、變分法、傅立葉分析、位勢論同埋向量微積分可能同數學物理學最為密切嘅相關嘅範疇。呢啲理論喺18世紀後半提倡（譬如有尚·達林伯特、李安納·歐拉 同 拉格朗日等等嘅提倡者），一直去到20世紀30年代。佢哋可以用喺流體力學、天體力學、連續介質力學、彈性理論、聲學、熱力學、電磁學同埋空氣動力學。

### 量子物理

原子光譜理論（同後來嘅量子力學）嘅發展幾乎係與某啲數學領域同步進行嘅，譬如話線性代數同埋更加闊嘅泛函分析。

### 相對論

狹義同廣義相對論需要一種幾唔同嘅數學。呢個數學係群論，喺量子場論同埋微分幾何學兩個方面都起咗重要嘅作用。不過，喺對宇宙學同埋量子場論現象嘅數學描述入面，拓撲同埋泛函分析逐漸成為輔助。喺呢啲物理領域嘅數學描述入面，同調代數同範疇論嘅概念都係重要嘅。

### 統計力學

統計力學係一個獨立嘅領域，包括相變理論。佢嘅描述係跟住哈密頓力學（或者佢嘅量子版），又或者更加數學化嘅遍歷理論同埋概率論。組合數學同物理學之間嘅關係都越嚟越多。

參考
--

1. ↑  "About Journal of Mathematical Physics". *web.archive.org*. 2006-10-03. 原著喺2006-10-03歸檔. 喺2023-03-04搵到.
2. ↑  Moore, Gregory (2014). "Physical Mathematics and the Future" (PDF).`{{cite web}}`: CS1 maint: url-status (link)

| * 睇
* 傾
* 改
物理學各領域 |
| --- |
| 研究宇宙嘅基本定律嘅科學 |
| 基礎 | 
* 物理學哲學
* 理論
* 實驗
* 數理
* 運算
* 應用
* 物理量
* 能量
* 物質

 |  |
| 古典 | 

|  |  |
| --- | --- |
| 古典力學 | 
* 連續介質力學（固體力學 · 流體力學）
* 天體力學
* 分析力學

 |
| 電磁學 | 
* 古典電磁學
* 靜電學
* 靜磁學

 |
| 
* 熱力學
* 統計力學
* 光學（幾何光學 · 物理光學）
* 聲學

 |

 |
| 現代 | 

|  |  |
| --- | --- |
| 量子力學 | 
* 量子電動力學
* 量子場論
* 量子引力

 |
| 
* 相對論（狹義相對論 · 廣義相對論）
* AMO（原子物理學 · 分子物理學）

* 凝聚態物理學
* 粒子物理學
* 核子物理學
* 天體物理學
* 物理宇宙學

 |

 |
| 跨學科 | 
* 物理化學
* 地球物理學
* 材料科學
* 生物物理學
* 心理物理學
* 量子運算

 |
| 睇埋 | 
* 物理學史
* 物理學家
* 萬有理論
* 諾貝爾物理學獎
* 物理引擎
* 數學（應用）

 |
| Category **物理分類** ·  Commons page **共享資源** |
**白高敦**（英國駐港領事館用嘅官方漢化譯名，新華社等中國傳媒譯做**戈登·布朗**，英文：**James Gordon Brown**，1951年2月20號—）係英國君主立憲史裏面第52位英國首相（按慣例係首席財政大臣，兼埋公務員事務大臣，亦會同時兼任樞密院顧問官），亦係英國工黨前黨魁，同埋Kirkcaldy and Cowdenbeath選區嘅下議院議員。

白高敦響蘇格蘭Kirkcaldy出世，老豆係個牧師。而佢細個嗰陣，Kirkcaldy呢個礦業重鎮嘅失業不斷上升 。

學術生涯
----

1967年，愛丁堡大學收咗白高敦，主修歷史，嗰年佢16歲。佢係英國歷任首相裏面極少數唔係牛津大學或者劍橋大學嘅舊生。

不過入到大學後，就因為佢高中嗰陣玩欖球受嘅傷所影響，要經常出入醫院挽救視力。最後佢一隻眼盲咗，而另一隻眼只剩低三成視力。

政治生涯
----

1979年，白高敦挑戰保守黨控制嘅南愛丁堡國會議席失敗。1983年，佢贏得蘇格蘭Dunfermline East嘅國會議席。

當選國會議員之後，同貝理雅用同一個辦公室，喺嗰陣時，佢同貝理雅好熟。

2005年，Dunfermline East選區取消，白高敦喺新嘅Kirkcaldy and Cowdenbeath贏得下議院議席，保住佢喺英國內閣嘅成員資格。

### 就任首相

白高敦一上台遇到嘅挑戰係喺英國接二連三發生嘅恐怖襲擊。

2007年7月3號，佢提出咗《英國嘅管治》綠皮書，提出咗改革《人權法案》、改善公民教育，以及草擬成文憲法等問題，展開咗對英國憲政前途嘅討論。

2010年5月，工黨喺下議院選舉輸畀保守黨，佢喺5月11號唔撈首相個位。

任內爭議
----

### 里斯本條約全民投票

雖然工黨黨綱政綱??[未記出處或冇根據]講明，會畀英國全民就歐盟憲法投票，不過，喺里斯本條約上，佢話條約唔係歐盟憲法，唔使投；好多人批評佢。佢又話份條約太複雜，唔適合全民投票。令人懷疑係唔係因為佢怕英國嘅疑歐主義，會搞到全民投票過唔到。

公眾形象
----

### 睇波

白高敦一直以嚟都係足球迷，長期係蘇格蘭聯賽球隊拉夫流浪足球會嘅擁躉，呢隊波係佢家鄉兼選區嘅球隊。

一直以來，英國喺國際賽都係分四國出賽－英倫、蘇格蘭、威爾斯同埋北愛爾蘭。白高敦係蘇格蘭人，而近年興咗蘇格蘭獨立運動，咁佢點睇足球，成日變咗敏感嘅政治話題。

白高敦亦影響咗英國政府嘅足球政策。2005年，英國宣佈申辦2018年FIFA世界盃，當時重係財政大臣嘅白高敦話，申請喺英國搞FIFA世界盃，係對英國後生仔女嘅一項承諾。

屋企
--

白高敦喺2000年8月3號同Sarah Jane Macaulay（英文：Sarah Jane Brown）結婚，有一個女兩個仔，但個女出世十日就夭折。

攷
-

1. ↑  "The Biography of The Rt Hon Gordon Brown MP, London: Office of Prime Minister, 2007". 原著喺2008年5月11號歸檔. 喺2007年6月28號搵到.
2. ↑  另外三位係，同樣喺愛丁堡大學畢業嘅Lord John Russell、萊頓大學嘅Earl of Bute同埋喺伯明翰大學嘅前身瑪松科學學院嘅尼維爾張伯倫
3. ↑  The Gordon Brown story, Brian Wheeler, London: BBC, 2007
4. ↑  ""The Times - Gordon Brown attacked on all sides for 'running away' from referendum"". 喺2007年10月23號搵到.
5. ↑  ""The Times - Battle of the EU treaty to last for months"". 喺2007年10月19號搵到.
6. ↑  Gordon Brown, the Next Man in Number 10, Bonn: DW-Word English Section, 2007
7. ↑  〈英國考慮申辦2018年世界盃決賽〉. 香港: 星島日報. 2005年11月22號. 原著喺2020年3月28號歸檔. 喺2007年6月28號搵到.

出面網頁
----

|  |  |
| --- | --- |
|  | 維基同享有多媒體嘅嘢： **白高敦** |

|  |  |
| --- | --- |
|  | 維基語錄收錄咗同呢篇文相關嘅摘錄：
**en:Gordon Brown** |

* 白高敦嘅官方網站
	+ "Gordon Brown - The Office of Gordon & Sarah Brown" (英文).
* "History of Gordon Brown - GOV.UK" (英文).
* "Gordon Brown - Prime Minister - Biography" (英文).
* 白高敦喺互聯網電影資料庫嘅資料（英文）
* 白高敦嘅Twitter
唔好同**詩書路段**搞亂。

**詩書路**（粵拼：si1 syu1 lou6）係中國廣東省廣州市入面嘅其中一條一般嘅馬路，呢條馬路喺越秀區入面，鄰近地鐵西門口站，成條馬路係南北走向。南邊從大德路同埋天成路嘅交界開始，一直向北去到惠福西路同埋紙行路嘅交界嗰頭。喺條路嘅北邊，重有條廣州街坊講嘅數字地名順口簧入面嘅其中一度——七株榕。

概要
--

全長489米，闊8米，雙向2車道。成條路係單行綫，凈係可以從南邊向北邊行。

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* 大德路、天成路
* 觀綠路
* 惠福西路、紙行路

史
-

其實呢條馬路以前係嗌「詩書街」呢個名嘅係嗰陣時，詩書街嗰度係一笪有好多私家學校嘅地方。不過到咗1932年，廣州市政府就整闊咗條詩書街起咗條詩書路。喺文化大革命嗰陣，紙行路同埋詩書路呢兩條路係嗌咗「紅書中路」呢個名，到咗1985年，呢條路就重新改返原嚟之前嘅名，啫係依家叫「詩書路」。

### 金陵臺事件

睇埋：金陵臺
喺2013年6月10號晚黑11點，麗豐控股屬下嘅其中一間公司——廣州翠樺地產置業有限公司，就整咗兩台挖泥機挭鞕將觀綠路同埋詩書路交界嘅金陵台同埋妙高臺拆咗。而呢兩棟嘢就響1946年起嘅。其實廣州市嘅文化部當局喺2012年5月組織過專家去考察咗一下，而啲專家建議咁話：「由於妙高臺1號同埋3號、金陵台2號同埋4號、詩書路69號之一都係歷史建築嚟嘅，所以必須要留返響度！」，結果拆樓工程就停咗落嚟。廣州市規劃局之前已經話咗開發商咪拆住呢兩棟樓嘅，要同開發商傾下究竟係收返笪地，定係優化下個建設方案嚟保留歷史建築。但係開發商睬都唔睬，當規劃局講啲嘢係無哩頭同埋發嗑瘋嘅，結果最後將間屋拆咗。而呢笪地喺2008年嗰陣係攞咗「建設用地規劃許可證」呢筍嘢嘅。

馬路嘅古代建築
-------

喺詩書街入面有好多歷史入面嘅文化古跡：喺宋朝嗰陣時，呢度重係停鬼佬嘅船嘅港口——「西澳」，重有「果橋」同埋「共樂樓」呢棟古代建築。喺明朝嗰陣有方獻夫呢位大學士起嘅「賜書樓」，係收藏咗《明倫大典》呢本書嘅。到咗清朝嗰陣，乾隆皇帝就攞咗木雕鎏金嘅觀音菩薩佛像畀咗廣東嘅滿洲八旗嘅官兵，重有嗰陣時嘅官兵同埋供佛像都係喺呢度附近嘅，所以就搞咗「觀音樓」同埋「萬善禪院」呢兩個名嘅大樓（依家係妙吉祥室，廣州市嘅滿族佬成日去學嘢嗰埞）。到咗1924年3月8號，國民黨中央婦女部長何香凝就喺詩書路附近嘅西瓜園（依家係廣州日報社）就搞咗同埋中國第一次紀念三八國際婦女節嘅活動。到咗1927年12月嘅廣州起義嗰陣，又喺西瓜園入面開咗單大會，重成立咗蘇維埃政府嘅廣州公社。

註
-

1. ↑  1982年10月嘅廣東科技出版社出嘅交通安全手冊，第80頁同埋第81頁之間嘅路線圖
2. ↑  〈太陽報2013年6月16日之報道 - 林建岳剷平薛覺先故居〉. 原著喺2013年6月19日歸檔. 喺2014年4月10日搵到.
3. ↑  〈金陵台土地博弈的犧牲品？〉. 羊城晚報. 2013-06-17. 原著喺2016-03-07歸檔. 喺2013-06-17搵到.
4. ↑  诗书路[*失咗效嘅鏈*] 花城网 喺2014-03-31搵到
唔好同**武隆**搞亂。
**舞龍**係起源於中國嘅傳統舞蹈。舞龍同舞獅，古時係嚮一年中嘅大型節慶裏面節目之一。隨住華人移民到世界各地，而家舞龍呢個文化，已經遍及中國、台灣、香港、東南亞，以及歐美、澳紐各個華人集中嘅地區，成為中華文化嘅一個標誌。

意義
--

龍，係中國嘅圖騰，龍代表咗中華民族，代表咗神州大地。龍係中國皇帝嘅象徵。

作為一個中華民族引以為傲嘅標誌，龍圖騰嘅存在產生咗舞龍嘅文化。龍本身作為一個神秘而又傳奇嘅動物，可以嚮天上飛、水中游。傳說中就有海龍王掌管雷雨。中國人就依照佢哋嘅想像力，創造出舞龍嘅各種動作。

嚮中國文化而言，舞龍帶有吉祥、興旺、太平、繁榮嘅意思。中國係農業國家，農民往往由於龍同天氣嘅關係，以拜祭、舞龍祈求有利耕種嘅天氣。

傳統
--

### 點睛

舞龍嘅傳統包括一個點睛嘅儀式。古代嘅點睛係尊請皇帝嚟，以紅沙點龍睛，意謂賦予光明，賦予力量。係民間，則由識武術者，嚮表演一套武功之後點睛。點睛者，武術一個比一個高超，故而點出之睛亦愈見渾圓。所以古代點睛之處，往往係武林高手會集之處。

現代嘅點睛儀式已經從古時演化，變由當地政府或組織最高代表出任呢個榮譽。

### 音樂

鼓、鈸、鑼都係舞龍嘅配樂樂器，提供音樂效果同埋節奏，並且有指揮作用。

鼓樂嘅風格，亦因地區、社會階層（民間、朝庭）之分亦有別。

### 其他

傳統上，舞過一次嘅龍稱為老龍。農村嘅地方，都會將老龍保存，翌年又攞出另一條新龍黎舞。積聚落嚟龍身會被聯起，成為一條成百人嘅長龍。

舞龍嘅同時，龍身旁邊會有魚同舞。

風格
--

### 南龍

南龍，故名思議，係江南一帶發展出嚟嘅舞龍形式。

南龍嘅龍身比較重，龍頭係成條龍最重嘅部份。南龍嘅風格係有氣勢。因為佢嘅重量，所以動作上嚟講，唔似北龍咁注重花巧，而係注重體力。

引南龍嘅係一顆龍珠一個人，而加上龍身，通常就有十個人左右，龍身大約長九米。由於南龍唔要求靈活，所以，龍身可以係二十米、百米，甚至有千米長龍。龍頭大細，亦因應龍身長短而改變。

嚮製作上，南龍比較傳統，龍頭都係用竹紙紮。傳統嘅龍身花紋係同布縫上去，而比賽龍嘅龍身花紋，為求輕巧，都係嚮布上畫出嚟嘅。而家大部份都係畫上去，甚至係電腦配合縫出嚟。

南龍嘅動作，通常有盤圈、S彎、龍頭越過龍身等等。

### 北龍

北龍係江北一帶發展出嚟嘅風格。

以龍身嚟講，北龍龍頭比較細同輕巧，用料可以係傳統嘅紙紮，或者比較新穎嘅用輕身嘅膠質，以便作出多花款嘅動作，譬如：左右翻騰等等。有別於南龍，北龍嘅動作範圍細好多，故而所要求嘅體力亦相對降低。

北龍嘅動作，通常都適宜嚮漆黑環境中進行。亦因為咁樣，製作北龍嘅物料都係會螢光。

目前，北龍喺世界上比較流行。喺中國、香港、馬來西亞、星加坡等地方，都經常舉辦舞龍嘅龍藝賽事同表演。

發展
--

* 美國拉斯維加斯馬戲團Cirque du Soleil嘅演出Dralion，就有龍獅作為主角，係西方人對東方文化傳譯嘅一個例子。

* 喺美國、加拿大、英國、澳洲等地嘅中國城，舞龍已經成為例行節目之一。

| * 睇
* 傾
* 改
表演藝術 |
| --- |
| 由表演者親身做畀觀眾欣賞嘅藝術 |
| **音樂**同**跳舞**
* 唱歌
* 演奏
* 音樂會
* 樂隊（管弦樂團）
* 舞龍同舞獅
* 土風舞
* 芭蕾舞
* 現代舞
 |
| **戲劇**
* 舞台劇
* 默劇
* 戲曲（大戲）
* 即興劇
* 芭蕾舞劇
* 歌劇
* 音樂劇
 |
| **其他**
* 講故
* 小丑
* 特技
* 公仔戲
* 演講
* 體操
* 馬戲
* 魔術
* 職業摔角
* 棟篤笑
* 朗誦‎
 |
| **拉雜相關**
* 觀眾
* 舞台
* 動作指導
* 聲設計
* 綵排
* 劇場總監
* 街頭賣藝
* 魅力
* 創意
* 靚
 |
**白鶴洞街道**係中國廣東省廣州市荔灣區下轄的一個街道（舊屬芳村區），喺荔灣區南部（廣州市西南部）。轄區總面積3.1平方公里，下轄9個社區，常住人口3.4萬人。

名
-

清朝嗰陣，白鶴洞地區土地肥沃，水草繁盛，引嚟好多白鶴搵嘢食，清廷因此起咗招鶴亭。後來逐步有人搬到嗰道住。

白鶴洞有好多美麗的傳說，比如話白鶴仙。

教育
--

白鶴洞區域內有兩間名校，即係培英中學同真光中學，都係十九世紀七十年代起嘅。

另外重有廣鋼中學、廣鋼小學、廣船中學等多間學校。

工業
--

廣州鋼鐵集團有限公司前身廣州鋼鐵廠亦曾經喺嗰道建立生產基地。2008年經由國家發改委審批，獲准歸入上海寶鋼。

交通
--

白鶴洞附近有鶴洞大橋，交通便利。

住房
--

白鶴洞地區嘅樓價較比起同樣喺廣州南部嘅海珠區平。所以而家有好多海珠區人士過江買樓住。

參考資料
----

1. 〈主要單位及各行政街服務機構〉. 荔灣區政府網站. 喺2008年9月3號搵到.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| 睇 • 論 • 改 • 歷**荔灣區政區** |
| --- |
|  |
| 行政隸屬：中華人民共和國廣東省廣州市　　區政府駐地：金花街道 |
|  |
| **街道：** | 金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道 |
|  |
| 睇埋：中華人民共和國廣東省鄉級以上政區一覽。 |

 |
| How to read a taxoboxHow to read a taxobox**池杉** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 松柏門 Pinophyta |
|
|
|
|
|
|
|
| 綱 | 松柏綱 Pinopsida |
|
|
|
|
|
| 目 | 松柏目 Pinales |
|
|
|
|
|
|
|
|
| 科 | 杉科 Taxodiaceae |
|
|
|
|
|
| 屬 | 落羽杉屬 *Taxodium* |
|
|
|
|
|
|
|
| 種 | **池杉 *T. ascendens*** |
|

 |
|
| 二元學名 |
| ***Taxodium ascendens***Brongn. |
|
|
|
|
|
|
|
|
|
|
|
|
|
|
|

**池杉**（粵拼：ci4 caam3；學名：*Taxodium ascendens*），又嗌**池柏**（ci4 paak3）或**沼落羽松**（ziu2 lok6 jyu5 cung4），係杉科落羽杉屬嘅落葉喬木，原產北美洲東南邊。

樣
-

樹冠窄，似尖塔。地上有呼吸跟，似膝頭箇。葉錐形，每年2月出葉，10月底落葉。花近似蛋嘅圓形，幾乎冇梗，公乸同樹唔同梗，枝位排成總狀或圓錐花序；每年3～4月開花。果屬球果，初生時綠，熟時轉啡黃；每年5月出果，10月成熟。

用途
--

植株可以做庭院觀景植物，梗同枝可以做木材，亦可以做行道樹同園林、山塘水邊造景。

連出去
---

* 昆明植物研究所. 〈池杉〉. 《《中国高等植物数据库全库》》. 中国科学院微生物研究所. 喺2009-02-25搵到.
* 池杉 中央研究院生物多樣性研究中心
**平治O305**係西德平治出嘅一款後置引擎巴士，符合1968年確立嘅VöV標準城市巴士規格。樣辦車喺1967年出，1969至1987年間生產。佢取代咗平治O317。

O305一體化版本係單層巴士設計。最早期嘅O305全長11米，採用平治OM360/h柴油引擎同埋平治五前速同步嚙合波箱。1969年，全長11.3米嘅O305長途巴士版出現，佢有長啲嘅尾輪跨，可以坐多啲人。

1973年，O305改配容量較大嘅平治OM407/h柴油引擎，另外新設平治W3D 080三前速自動波選擇，至於O305長途巴士版就俾新嘅O307取代。1977年，平治開始出佢嘅掛接版本**O305G**。

1970年代尾，唔同驅動模式嘅O305相繼出現。繼凱沙羅頓喺1978年將一架1970年款嘅O305改裝成無軌電車之後，平治由1979年開始自己出咗少量嘅無軌電車，唔同款式嘅無軌電車包括：

|  |  |
| --- | --- |
| O305 B/E（兩架） | 有電池作後備行車 |
| O305 D/E（兩架） | 有柴油引擎作後備行車 |
| O305G D/E（一架） | O305 D/E嘅掛接版 |
| OE305（一架去咗巴西聖保羅） | 有汽油引擎作後備行車 |
| O305GG（一架） | 雙掛接版 |
| O305GT（五架） | 掛接版 |
| O305GTD（四架） | 掛接版，有柴油引擎作後備行車 |

1979至1981年，平治出過20架採用柴油電力混合動力嘅**O305OE**（又叫OE305）。

除咗一體化版本之外，柴油版O305亦有出齋底盤版本嵌第二啲公司嘅車身，當中包括右軑版。1973年首次有O305底盤嵌咗雙層巴士車身，並喺南非投入服務，1980年代O305雙層巴士亦先後喺新加坡（新加坡巴士引入202架）同埋香港（九龍巴士引入41架）出現。

平治O305嘅蹤跡遍及歐洲、大洋洲同埋亞洲。O305喺1987年俾平治O405取代。

出面網頁
----

* O 305 and O 307 establish a new era in bus manufacture，戴姆勒

|  |  |
| --- | --- |
|  | 維基同享有多媒體嘅嘢：**Mercedes-Benz O 305** |
國民民主黨
**國民民主黨**（日文：国民民主党／こくみんみんしゅとう；英文：Democratic Party For the People），簡稱「**國民黨**」。依家係日本其中一個在野黨，喺2018年5月7號成立。立場自稱係中間派，由舊希望之黨同民進黨合併而成，黨代表係玉木雄一郎。

歷史
--

當初民進黨旨意靠東京都知事小池百合子喺東京都議會選舉嘅餘威領導反安倍晉三路線嘅候選人，務求贏得眾議院選舉，於是叫民進黨員「借殼」希望之黨出選，點知小池唔肯接收所有民進黨員，要揀過先，加上佢又唔肯辭職選國會議員等等不利因素，搞到希望之黨選舉成績好差。選後小池辭任希望之黨代表，話要專注都政。希望之黨代表就由玉木雄一郎接任。

選舉之後，民進黨一直接觸立憲民主黨同希望之黨，希望統一返三個黨，最初民進黨建議三黨合組統一會派（黨團），不過好快立憲民主黨拒絕咗，民進黨同希望之黨繼續傾嘅時候，因為雙方意見南轅北轍，反而觸發唔少民進黨參議員「轉會」去立憲民主黨。最後雙方都係組唔成統一會派。

到咗2018年3月，讀賣新聞開始傳民進黨同希望之黨傾緊合併嘅事，建議最終成事。消息公報之後，兩邊都有議員反對合併。民進黨方面，反對嘅議員好多加入咗立憲民主黨；希望之黨方面，就有人轉做獨立議員，例如一開始就由民進黨走咗去希望之黨嘅細野豪志，一班本身由右翼政黨轉投嘅議員（好似松澤成文）就組成新嘅希望之黨。多數人有民進黨身份嘅院內會派無所屬之會，就話會繼續喺兩黨（國民民主黨、立憲民主黨）之間進行協調。最後民進黨同希望之黨都係得一半人加入呢個新黨。

國民民主黨組成嘅方式好特別，首先，舊希望之黨解散，然後成立咗一個叫「國民黨」嘅新黨同埋新嘅希望之黨，跟著呢個「國民黨」即日就整體合併落民進黨度，成為國民民主黨。所以名義上，國民民主黨繼承咗以前民主黨同民進黨嘅身份。

2019年1月24號，國民民主黨同自由黨喺國會組成統一會派。到咗4月26號，兩黨終於合併，自由黨大部分議員都加入咗國民民主黨。

同一年7月，國民民主黨迎嚟2019年日本參議院選舉，呢次亦都係創黨之後嘅第一場選舉，結果國民黨贏咗6席，比起選之前少2席，同時比例代表嘅票數亦都少過2017年希望之黨嗰時好多。日本主張修憲嘅政黨爭4席就達到修憲嘅門檻。同一時間，黨內有參議員提出要同主張修憲嘅日本維新會組成統一會派，後來更加指自民黨想同國民黨組成「大聯合政府」，不過後嚟國民黨同其他在野黨合組統一會派，「大聯合政府」嘅構想就冇咗。

喺參議院選舉完咗之後，原本對在野黨派合併比較反對嘅立民黨，態度開始軟化，因為今次佢哋比起上次眾議院選舉少咗足足300萬票。到9月，立民黨、國民黨等嘅在野黨派成立咗統一會派（黨團）。到10月，兩個黨開始為合併交換意見。2020年1月，國民黨開始表決係咪要同立憲民主黨合併，但係被否決。到2月，喺參議院嘅統一會派更加鬧出要解散嘅風波，但係最終都冇解散到。

到2020年7月，兩個黨從頭傾過合併嘅事，到8月，兩個黨終於講掂數，會喺9月合併做一個新黨。不過國民黨內部有一班人因為政見唔同，唔會加入立憲民主黨嗰邊，包括黨代表玉木雄一郎。

2020年9月15號，國民民主黨同立憲民主黨合併成新嘅立憲民主黨，而玉木雄一郎就同另外14名議員組成新嘅國民民主黨。

睇埋
--

* 自由民主黨 (日本)
* 民進黨
* 希望之黨
* 立憲民主黨

| * 睇
* 傾
* 改
日本 日本政黨 |
| --- |
| 符合正式政黨條件嘅組織 | 

|  |  |
| --- | --- |
| 執政黨 | 
自由民主黨 · 公明黨
 |
| 在野黨 | 
立憲民主黨 · 日本維新會 · 日本共產黨 · 國民民主黨 · 令和新選組 · 參政黨 · 社會民主黨 · NHK黨
 |

 |
| 院內會派 | 
沖繩之風 · 碧水會
 |
中華民國 > **屏東縣** 
屏東縣嘅位置
屏東鵝鑾鼻燈塔
屏東風光景色南灣
屏東風光景色船帆石
**屏東縣**係臺灣最南邊嘅縣，面積2775 km2，人口約莫87萬，下轄1市、3鎮、29鄉，縣治喺屏東市。面向南中國海，同菲律賓隔住條巴士海峽，地處熱帶地區，富有熱帶嘅風情，屏東原住民同菲律賓南島語系民族有深厚嘅血緣關係，兩地語言及傳統歌曲亦非常相似。現任民進黨主席蔡英文、現任民進黨祕書長蘇嘉全同埋前民進黨主席蘇貞昌都係屏東客家人。

屏東縣嘅最南端係鵝鑾鼻，亦係臺灣嘅最南端，嗰度有個鵝鑾鼻公園，裏度有個21.4米高嘅鵝鑾鼻燈塔同日治時期豎立嘅「台灣八景鵝鑾鼻」石碑。

出面網頁
----

* 屏東縣政府
* 屏東縣議會
* OpenStreetMap上面有關屏東縣嘅地理資訊

|  |  |
| --- | --- |
|  | 維基同享有多媒體嘅嘢：
**屏東縣**（類） |

|  |  |
| --- | --- |
|  | 維基遊埠有呢篇旅遊嘅資源：**屏東縣** |

| * 睇
* 傾
* 改
中華民國 中華民國臺灣地區政區 |
| --- |
| 
* 首都：臺北市

 |
| 6直轄市 | 
* 臺北市
* 新北市
* 桃園市
* 臺中市
* 臺南市
* 高雄市

 | 中華民國行政區域圖 |
| 2省（虛級化1） | 

|  |  |  |  |  |  |
| --- | --- | --- | --- | --- | --- |
| 臺灣省 | 

|  |  |
| --- | --- |
| 3省轄市 | 
* 基隆市
* 新竹市
* 嘉義市

 |
| 11縣 | 
* 宜蘭縣 | 新竹縣 | 苗栗縣 | 彰化縣 | 南投縣 | 雲林縣 | 嘉義縣 | 屏東縣 | 臺東縣 | 花蓮縣 | 澎湖縣

 |

 |
| 福建省 | 

|  |  |
| --- | --- |
| 2縣 | 
* 金門縣
* 連江縣

 |

 |

 |
| 
* 呢個模記錄咗中華民國臺灣地區（臺澎金馬）嘅行政區劃。對於行政區劃嘅邊境地區，包括大陸地區，即係南京國民政府嘅行政區劃。

1根據中華民國憲法規定，喪失地方政府嘅機能已改組做行政院（中央政府）。
 |

座標: 22°40′31.78″N 120°29′29.09″E﻿ / ﻿22.6754944°N 120.4914139°E﻿ / 22.6754944; 120.4914139


|  |  |
| --- | --- |
| Stub icon | 呢篇同臺灣有關嘅文係楔位文。歡迎幫維基百科擴寫佢。睇 • 論 • 改 • 歷 |
**中國人民政治協商會議**，簡稱**人民政協**或**政協**，係中國共產黨領導嘅多黨合作同埋政治協商機構，係《中華人民共和國憲法》寫明政協係：

>  廣泛代表性的愛國統一戰線組織，過去發揮了重要的歷史作用，今後在國家政治生活、社會生活和對外友好活動中，在進行社會主義現代化建設、維護國家的統一和團結的鬥爭中，將進一步發揮它的重要作用 
> 
> 

但係憲法並冇規定政協喺中國政治上嘅地位。政協最重要嘅職權係對內實行統戰，對外表現中共嘅民主。傳言政協好多嘅副主席都係退休嘅中共官員，又有好多係已受統戰嘅民主黨派嘅負責人，其中，香港特別行政區前行政長官董建華亦都係政協副主席。亦有好多政商界名流想擠身入政協委員個位。

中國人民政治協商會議下設有**中國人民政治協商會議全國委員會**（簡稱**全國政協**）以及各個地方嘅政治協商會議委員會。其中，全國政協常設機構為中國人民政治協商會議全國委員會常務委員會（簡稱「全國政協常委會」），常委會由主席，副主席，常委組成。

而家嘅全國政協主席一般由中共中央政治局常委擔任，第十、十一屆政協主席係賈慶林，佢兼任中共中央對台工作領導小組副組長，負責台灣嘅統戰事務，因而受到台灣人熟悉。

而家（第十四屆）嘅全國政協主席係王滬寧。

歷任主席
----

1. 毛澤東（1949年－1954年，其後任名譽主席直至逝世，重兼任中國國家主席）
2. 周恩來（1954年－1976年，任內逝世）
3. 鄧小平（1978年－1983年）
4. 鄧穎超（1983年－1988年）
5. 李先念（1988年－1992年，任內逝世）
6. 李瑞環（1993年－2003年）
7. 賈慶林（2003年－2013年）
8. 俞正聲（2013年－2018年）
9. 汪洋（2018年－2023年）
10. 王滬寧（現任）
|  |
| --- |
| **《國產凌凌漆》** |
| 
**IMDB頁**（出面網頁）  |
| 出品地區： | 香港 |
| 語言： | 粵語 |
| 彩色/黑白： | 彩色 |
| 片長： | 90分鐘 |
| 級別： | 香港：II |
| 分類： | 喜劇 |
| 編劇： | 周星馳、張兆麟 |
| 主演： | 周星馳、袁詠儀、羅家英 |
| 導演： | 李力持、周星馳 |
| 出品公司： | 永盛娛樂 |
| 發行時間： | 1994年 |

《**國產凌凌漆**》（英文：*From Beijing With Love*）係周星馳喺1994年嘅粵語電影作品，主要演員重有袁詠儀同埋羅家英等。

背景同埋簡介
------

呢套電影嘅背景發生喺現代；而有睇開電影嘅觀眾都唔難睇得出，佢其實係刻意咁模仿外國嘅特務片——《占士邦007》電影系列，將劇情加入咗中國特色原素，同埋通俗嘅諷刺，造成好誇張嘅搞笑效果。喺片入面，周星馳將特工嘅形象嚟個大轉變，佢將占士邦呢啲好似無所不能同埋打極都唔死嘅超人形象通俗化：主角**凌凌漆**係一個叫雞（召妓女）冇錢畀，要賒數、週身爛撻撻、鍾意用咀角叼住支煙嘅市井之人，之不過呢個佢就刀法如神，力發千鈞，心地重幾善良，可以話集齊好色同英雄氣息喺身，極盡諷刺之能事；套戲唔單只玩殘外國特工嘅瀟灑形象，就連喺香港出嘥名嘅鬼才導演王家衛，佢拍嘅戲都避免唔到俾周星馳攞嚟玩番下。

另外，本片嘅劇情因為有對中國官兵嘅行為有啲「特別」嘅描寫，可能因為咁而俾中國大陸方面列咗做禁片，唔准喺大陸播放，而當香港嘅無綫電視翡翠台播呢套電影嗰時，大陸轉播嘅電視台會喺嗰段時間播其它電影或者旅遊節目。

劇情大綱
----

周星馳喺片入面飾演一個叫**凌凌漆**嘅人，佢表面上係個豬肉佬，但其實亦係一個俾國家雪藏咗嘅過氣特工。今次因為有件被列為國寶級嘅恐龍頭骨俾個叫**金鎗人**嘅鐵皮怪客搶咗去，組織嘅高官就派咗阿漆去香港進行搶返恐龍頭骨嘅任務，但喺香港同佢接頭嘅女特工**李香琴**其實亦係金鎗人嘅手下，佢嘅任務就係要殺死阿漆，等國家冇辦法再搶返恐龍頭骨，於是令到阿漆執行任務嘅過程驚險重重，死裏逃生。雖然係咁，但係阿漆憑住佢準繩嘅飛刀絕技，同埋一把重量非凡兼鋒利無比嘅豬肉刀，消滅咗金鎗人同埋幫佢偷運國寶嘅組織，完成咗國家指派嘅任務之餘，過程中重感化咗阿琴呢個雙面女特工，最終抱得美人歸。

向 007 電影「致敬」
------------

* 本片嘅英文片名「*From Beijing With Love*」，係影射《鐵金剛勇破間諜網》嘅英文片名「***From Russia With Love***」。
* 周星馳喺片中嘅某啲打扮同埋行為，相當程度係用嚟影射占士邦嘅造型。
* 主題音樂嘅舞步，參考自《鐵金剛勇破爆炸黨》（***Octopussy***）。

向其他電影以及音樂「致敬」
-------------

* 周星馳吹頭嗰段戲其實係模仿王家衛作品《阿飛正傳》入面梁朝偉梳頭嘅一段。
* 周星馳喺豬肉檔慢慢咁舉起一杯Dry Martini（馬天尼酒），而身邊人流急速穿梭嘅快慢對比鏡頭，明顯係影射王家衛作品《重慶森林》入面梁朝偉飲咖啡嘅一幕。
* 片中袁詠儀飾演嘅**李香琴**，影射喺粵語片時代成日飾演奸妃嘅資深演員李香琴。而佢媽媽叫做**李香蘭**，就用嚟影射第二次世界大戰期間，經常喺日本統戰電影扮演中國人嘅日本演員李香蘭。
* 周星馳喺片中哼唱張學友嘅名曲《李香蘭》，周星馳問袁詠儀鍾唔鍾意張學友嘅歌，話佢自己就鍾意，只不過鍾意嘅並唔係呢首歌。

無厘頭幽默
-----

* 羅家英飾演嘅「達聞西」，經常要提醒阿漆叫就要叫晒佢全名，唔好「聞西」前「聞西」後咁，係因為呢個詞嘅廣東話發音有影射幫女性口交，聞著個「屄」嘅意思。
* 超級武器霸王——「攞你命3000」，其實原來係當時一部低成本拍攝嘅鹹片。
* 片尾刀上的嘅題詞係「民族英雄——小平贈」，映射六四事件後鄧小平為解放軍戒嚴部隊嘅題字。
* 片中凌凌漆因為中彈而要喺無用麻醉藥嘅情況下做手術，佢模仿「關雲長下棋刮骨療傷」，而用鹹片來麻醉自己。嗰套鹹片係Traci Lords嘅Educating Mandy（中文名：春潮爛漫海棠紅）。

經典台詞
----

* （當阿漆擺緊豬肉檔嘅時候）

妓女：「你以為你暱嚮度就搵你唔到咩？無用呀！好似你啲咁出色嘅男人，無論嚮咩地方，都好似漆黑中嘅螢火蟲一樣，咁鮮明，咁出眾！你憂鬱嘅眼神，唏噓嘅鬚根，神乎奇技嘅刀法，同埋嗰杯Dry Martini，都徹底咁嘅將你出賣咗。雖然你係咁出色，但係行有行規，無論點你都要找埋尋晚嘅過夜數，叫雞唔使畀錢呀？」
阿漆：我重以為我哋嘅交往係建立嚮感情之上，估唔到原來只係一盤生意！
妓女：咁講感情都要畀錢㗎
阿漆：明白嘅，但呢排啲人都食齋，攞住抽豬肉頂住數先
* （阿漆同聞西俾中央徵召嘅時候）

聞西：（一路行一路問）阿漆，呢十年嚟你一直都喺度賣豬肉呀？
阿漆：唔係，只不過係一個唏噓嘅豬肉佬。
聞西：我又何嘗唔係一個坎坷嘅賣菜仔呢，好彩，我嚮中央精神病院嗰邊有一份兼職，做研究工作。
司令：做啲咩研究？
聞西：俾人研究。
司令：（點一點頭）唔錯！
* 呢個表面上係一個風筒，但係呢道有一層白金屬網膜，事實上，佢係一個鬚刨

* （阿漆俾阿琴嘅暗鎗射中，返到屋企後，阿漆叫阿琴幫佢喺大髀度攞返粒子彈出嚟嘅時候）

阿漆：古時有關雲長全神貫注捉象棋刮骨療毒，今日有我凌凌漆聚精會神睇鹹帶鑿骨攞彈頭。
* （當阿漆佢哋返到去總部決戰金鎗人嘅時候）

聞西：（扯開件外套）廢物？！我費咗一生嘅精力，集合十種殺人武器於一身嘅超級武器霸王，產品編號「攞你命3000」終於研究成功啦！阿漆！企遠啲，遠啲，再遠啲！
金鎗人：係咩？咁我真係想見識見識。
聞西：「攞你命3000」！！西瓜刀、單車鏈、火藥、硫酸、毒藥、手鎗、手榴彈、三角銼，每一樣都能夠獨當一面，而家集合埋一齊……問你怕未？

主要場景拍攝地點
--------

* 皇室堡
* 石崗軍營

主要出場人物同埋演出者
-----------

* 凌凌漆：周星馳
* 李香琴：袁詠儀
* 達聞西：羅家英
* 鐵奶罩女殺手：陳寶蓮
* 鄭祖
* 尹德拉·里奇（Indra Leech）
* 黃錦江
* 凌凌義：于榮光

出面網頁
----

* 《國產凌凌漆》喺互聯網電影資料庫嘅資料（英文）
* 《國產凌凌漆》喺香港影庫嘅資料
* YouTube《國產凌凌漆》線上看
**GeForce FX**（核心代號NV30）係由nVidia 係2002年秋季嘅Comdex展入面發佈。**Geforce FX 5800 Ultra** 係史上第一款支持DDR 2 顯示記憶體嘅顯示卡。佢用咗CineFX 引擎，而且支持CG高級編程語言，亦完全支持微軟嘅Direct 9.0a。NV30 晶片係全新設計過嘅，同NV25得極少相同嘅地方，而晶體管數量更加係上一代嘅兩倍。

核心用TSMC 0.13微米製程嚟製造。同上一代0.15 微米製程相比，新嘅製程可以令電晶體縮細25% 而且快咗25%。

但係由於NV30 結構複雜，導致成品率比較低。而128bit 嘅記憶體頻寬嚴重限制咗佢嘅性能，由於頻率高，所以發熱量亦都好高。一定要用高噪音嘅散熱扇同要霸佔一條PCI 槽，成為產品嘅其中一個缺陷。

最後nVidia 推出咗GeForce FX 5900，改用256bit 記憶體頻寬，比起舊作提升一倍，亦用返技術上較為成熟嘅DDR 記憶體。

DDR 2記憶體
--------

GeForce 5800 Ultra 第一次用DDR 2 作為記憶體，時脈比DDR 更高，不過功秏亦相應提高，時間延遲亦變得更加嚴重。所以就算用咗新技術，亦都只有128Bit 頻寬，完全唔能夠發揮NV30 應有嘅效能。而對手ATi 嘅Radeon 9700 Pro 雖然係用DDR 嚟做記憶體，但就有256Bit 頻寬，所以效能比GeForce 5800 Ultra 更加高。

系列第一張顯示卡 - GeForce FX 5800 Ultra（NV30）規格
----------------------------------------

* 核心電晶體數目：1億2500萬個，比ATi 嘅R300 多咗2500萬個
	+ 制程：130nm
	+ 時脈：500Mhz
	+ Pixel Shader 流水線：8 x 1條
	+ Vertex Shader 引擎：6個

* 記憶體
	+ 記憶體時脈：1GHz
	+ 支援DDR 2 記憶體
	+ 記憶體頻寬：128Bit架構
* 採用AGP 8x 介面
* 完全支援Direct 9.0a，支援像素著色引擎Pixel Shader 2.0+ 版本

型號表
---

* GeForce FX 5200（NV34）
* GeForce FX 5200 Ultra（NV34）
* GeForce FX 5500（NV34b）
* GeForce FX 5600（NV31）
* GeForce FX 5600XT（NV31）
* GeForce FX 5700 LE（NV36）
* GeForce FX 5700（NV36）
* GeForce FX 5700 Ultra（NV36）
* GeForce FX 5800（NV30）
* GeForce FX 5800 Ultra（NV30）
* GeForce FX 5900 ZT（NV35）
* GeForce FX 5900 XT（NV35）
* GeForce FX 5900 Ultra（NV35）
* GeForce FX 5950 Ultra（NV35）

對手
--

* ATi Radeon 9 Series
**樂居大馬路**（葡萄牙文：**Avenida de Lok Koi**）係澳門路環一條主要馬路，係石排灣公屋群出入其中一條路，呢條路由蝴蝶谷大馬路開始一路去到石排灣馬路為止。

背景
--

2013年3月13號，民政總署管理委員會響會議到決定將路環新起好嘅公共街道改名，其中將由蝴蝶谷大馬路開始到石排灣圓形地嘅公共街道改名做**樂居大馬路**。

發展
--

隨着石排灣公屋居民陸續入伙，而家石排灣公屋群主要有兩個出入口連接石排灣馬路，分別係石排灣圓形地同安順大廈。考慮到公屋住戶陸續遷入，為照顧居民出行同交通需要，土地工務運輸局響2013年8月啟動延長樂居大馬路工程，為公屋群增加第三個出入口，新路段全長八十米，由樂居大馬路通去石排灣方向主要增設兩條行車綫，由石排灣馬路通去樂居大馬路方向增設一條行車綫，為進出石排灣居民提供多一條路揀。有關建造工程已經完工同驗收，響2014年1月9號（禮拜四）朝早十點通車，工程除咗鋪設行車綫同行人路之外，重包括鋪設雨水同污水下水道管網、增設交通標號同街道綠化等。

交通
--

### 巴士

#### 去路環方向嘅巴士站

* 樂居大馬路/居雅大廈

靠站巴士有：15、21A、25、26、26A、50、59、N3
#### 去氹仔方向嘅巴士站

* 樂居大馬路/樂群樓

靠站巴士有：15、21A、25、26、26A、50

攷
-

1. ↑  （繁體中文）澳門特別行政區公報 互聯網檔案館嘅歸檔，歸檔日期2017年9月23號，.，印務局，響2013年4月24號搵到。
2. ↑  （繁體中文）石排灣樂居大馬路新路段周四(9日)通車 新路延伸至石排灣馬路增出入 互聯網檔案館嘅歸檔，歸檔日期2020年3月27號，.，新聞局，響2014年1月7號搵到。
地球嘅分層
**地幔**（粵拼：dei6 maan6）係地殼同地核之間嘅一個部位，一般喺地面以下33公里——2900公里之間嘅部位，總共霸咗地球總體積嘅83.3%。由於佢喺地殼同地核嘅中間，所以佢重可以嗌**中間層**（粵拼：zung1 gaan1 cang4）。

結構
--

地球入面嘅震波傳播
地幔可以分成上下兩層。其中上地幔係由Si、O、Fe、Mg等元素嚟組成，而Fe同Mg嘅含量方面，重多過地殼嘅Fe同Mg嘅含量，所以呢層重可以嗌「地幔矽鎂層」。通常噉話，呢度啲嘢都係話係熔化或融化咗又得，話未熔化或融化咗又得嘅形態，好似條傳輸帶噉帶住地殼慢慢噉移，重督促埋地球下層同上層嘅物質搞交換。重有嘅係，呢度係岩漿嘅發源地，喺地殼嗰度成日見到嘅玄武岩就喺呢度嘅橄欖岩分離出密度較低、矽含量較高嘅部分嚟嘅。而下地幔除咗SiO3-嘅岩石之外，由於金屬嘅O2-同S2-越嚟越多，所以佢啲嘢嘅比重方面，重犀利過上層地幔，而且佢哋都係固體嚟嘅。

推算
--

根據科學家嘅推算，地幔層嘅溫度可以去到1000——2000℃到，入面嘅壓力可以去到9——382MPa。而入面啲嘢嘅密度可以去到3.3——4.6g/cm³。喺咁高嘅溫度同高密度嘅環境條件入面，啲嘢幾乎喺塑料性嘅固體狀態。就好似瀝青噉，喺短時間入面有固體嘅性質，但係時間一耐咗就發生變形，啲嘢就搞到半個塑料噉嘅樣出嚟。如估喺地幔嘅上層，由於佢啲壓力比較細，加上物質又好似話係熔化或融化咗又得，話未熔化或融化咗又得嘅形態，所以又可以嗌成「軟流層」，而地殼就喺呢個軟流層嘅上面。如估喺地殼比較淺又薄嘅地區出現咗裂縫嘅話，入面啲岩漿就跟住裂縫行出嚟地面嗰度而形成火山爆發。

有關嘅書
----

* 中国少年儿童百科全书 第111页　浙江教育出版社 ISBN·7-5338-1946-2/G·1942
* 何春蓀，普通地質學，國立編譯馆主編，五南圖書出版公司印行，1981，頁373

睇埋
--

* 地球嘅構造
* 地核
* 地殼
* 大地嘅電流
* 地幔嘅熱柱
**樂山話**（四川話拼音：No2san1hua4；本地發音：nʊʔ3sã55xa224）係中國四川省樂山市城內嘅本地人講嘅方言，係漢語西南官話岷江小片嘅代表方言，亦係四川話入便好有特徵嘅方言之一。

音韻
--

### 聲調

樂山話嘅聲調一共有五個，陰平、陽平、上聲、去聲同埋入聲。而且入聲留低咗入聲韻尾，之但係經已完全減弱成喉塞音[-ʔ]。落山話嘅四聲調值分別係陰平55、陽平21、上聲52、去聲224、入聲3。

### 聲母

樂山話嘅聲母好似成都話，一共有廿一個，睇吓下便個表：

|  | **雙唇** | **唇齒** | **齒後** | **齒齦** | **硬齶** | **軟齶** |
| --- | --- | --- | --- | --- | --- | --- |
| 塞音 | 唔送氣 | p貝 |  |  | t得 |  | k古 |
| 送氣 | pʰ配 |  |  | tʰ套 |  | kʰ可 |
| 塞擦音 | 唔送氣 |  |  | ts早 |  | tɕ價 |  |
| 送氣 |  |  | tsʰ草 |  | tɕʰ巧 |  |
| 鼻音 | m沒 |  | n路 |  | ȵ你 | ŋ我 |
| 擦音 | 清 |  | f發 | s速 |  | ɕ小 | x好 |
| 濁 |  | v五 | z認 |  |  |  |
| 零聲母 | 0衣 |

### 韻母

樂山話嘅韻母好似其它岷江話方言，同成渝話嘅差異都幾大。佢有一套衹用於入聲嘅緊元音韻母，呢個都係幾獨立嘅系統。樂山話嘅韻母表睇吓呢度：

|  | **舒聲開尾** | **舒聲元音尾** | **舒聲鼻音（化）尾** | **入聲韻** |
| --- | --- | --- | --- | --- |
| 開口呼 |  | l兒 | a花 | o鵝 |  | ai街 | ei蛇 | au包 | əu走 | ã煩 | ən櫻 | aŋ幫 | oŋ畝 | eʔ直 | æʔ黑 | ʊʔ國 |
| 齊齒呼 | i夜 |  | ia介 |  | iɛ簡 |  |  | iau標 | iəu九 |  | in兵 | iaŋ量 |  | ieʔ踢 | iæʔ夾 |  |
| 合口呼 | u歌 |  |  |  |  | uai怪 | uei桂 |  |  | uã段 | uən春 | uaŋ光 |  |  | uæʔ刮 |  |
| 撮口呼 | y魚 |  |  |  | yɛ元 |  |  |  |  |  |  |  | yoŋ蓉 |  |  | yʊʔ月 |
圖中紅色嘅係「伊斯蘭國」嘅實際控制區，淺肉色嘅係「伊斯蘭國」宣稱擁有主權嘅地區
旗
**伊拉克同黎凡特伊斯蘭國**（又叫**伊拉克同沙姆伊斯蘭國**；阿拉伯文：**الدولة الاسلامية في العراق والشام‎**；拉丁字母轉寫：**ad-Dawlat al-Islāmiyya fī’l-‘Irāq wa’sh-Shām**；拉丁字母縮寫：**ISIS**或者**ISIL**；以下簡稱「**伊斯蘭國**」）係個喺伊拉克興起嘅遜尼派聖戰武裝組織，同埋由呢個組織建立嘅未被國際普遍承認嘅政治實體。呢個組織喺2013年4月成立，前身係基地組織嘅一個分支，但係已經唔再被基地組織承認。2014年6月29號，組織嘅頭目**阿布·易卜拉欣·哈希米·庫雷希**（阿拉伯語：أبا إبراهيم الهاشمي القرشي‎，羅馬化：*Abu Ibrahim al Hashimi al-Quraysh)i*自立為哈里發國，將組織個名改為「伊斯蘭國」（阿拉伯文：الدولة الإسلامية‎；拉丁字母轉寫：al-Dawlah al-Islāmīyah）。家陣正同伊拉克、庫爾德人軍事組織、敘利亞反政府軍、敘利亞政府，重有其他周邊嘅地方勢力同國家打緊仗。

參考
--

1. ↑  〈伊拉克动乱事出有因 五大预言全部应验〉. 中国日报网爱新闻. 2014-06-13. 原著喺2014-07-14歸檔. 喺2014-08-04搵到.
2. ↑  "Profile: Islamic State in Iraq and the Levant (ISIS)". BBC. 2014-06-11.
3. ↑  Withnall, Adam (2014-06-29). "Iraq crisis: Isis changes name and declares its territories a new Islamic state with 'restoration of caliphate' in Middle East". The Independent. 喺2014-06-29搵到.
4. ↑  "ISIS Spokesman Declares Caliphate, Rebrands Group as "Islamic State"". SITE Institute. 2014-06-29. 喺2014-06-29搵到.
5. ↑  "ISIL renames itself 'Islamic State' and declares Caliphate in captured territory". *euronews.com*. 原著喺2015-08-25歸檔. 喺2014-06-30搵到.

|  |  |
| --- | --- |
| 權威控制 | 
* WorldCat
* VIAF: 310712497
* LCCN: n2014059810
* GND: 1070104361
* SELIBR: 386347
* SUDOC: 183615298
* BNF: cb16939442c（資料）
* NLA: 53928808
* NDL: 001191432
* NKC: xx0196518

 |
**喺個盒以外諗嘢**（英文：**Thinking outside the box**；澳洲英文：**Thinking outside the square**）係指一個人用嶄新嘅方法嚟諗嘢－「喺個盒（指一啲限制個人諗嘢嘅固有思維；睇埋啟發法）以外嘅空間諗嘢」。

九點謎題
----

九點謎題（Nine dots puzzle）成日俾人用嚟展示「喺個盒以外諗嘢」。

九點謎題如下：家陣有九點（下面左圖），要受試者用支筆一嘢畫四條直線（途中支筆唔可以離開張紙，支筆唔可以畫同一條線多過一次）將九點連埋一齊；下面右圖係九點謎題嘅答案，不過事實表明，廿世紀嘅受試者好多時都諗住「啲線一定要喺嗰九點成嘅隱形正方形裏面」（**盒**），諗唔到呢個簡單嘅答案。

The puzzleThe solution九點謎題（左圖）；九點謎題嘅答案（右圖）

睇埋
--

* 創意
* 創新
* 諗法潛伏

文獻
--

* Adams, J. L. (1979). *Conceptual Blockbusting: A Guide to Better Ideas*. New York: W. W. Norton.

攷
-

1. ↑  Adams, J. L. (1979). *Conceptual Blockbusting: A Guide to Better Ideas*. New York: W. W. Norton.
2. ↑  Adair, John (2007). *The art of creative thinking how to be innovative and develop great ideas*. London Philadelphia: Kogan Page. p. 127.

|  |  |
| --- | --- |
| Stub icon | 呢篇同心理學相關嘅文係楔位文。歡迎幫維基百科擴寫佢。睇 • 論 • 改 • 歷 |
**地不佬** (Tebrau) 係馬來西亞新山北部嘅一個區域。哩嗰地方又包括其近地不佬嘅班蘭 (Pandan)，所以哩兩區就有時一起叫做班蘭-地不佬 (Pandan Tebrau)。地不佬呢個地方就係一個界域，叫做地不佬界域 (Mukim Tebrau)。地不佬嘅北部區係歸城市理事會 (Majlis Bandaraya Johor Bahru) 管，南部區就歸新山市政理事會 (Majlis Perbandaran Johor Bahru Tengah) 管。

地不佬，又叫做陳厝港，係由陳開順喺1844年開辟嘅。輥時，呢個地方係由港主嚟種黑胡椒同埋黑兒茶。到20世紀之後，陳厝港就換做種油子樹。地不佬嘅呢道嘅住宅區喺由80年代末期開始建築嘅。

地不佬有幾道主要嘅高速公路經過呢度，包括由柏林同自巴沙古當海港鏈接喺一起嘅巴沙古當快速公路 (Lebuhraya Pasir Gudang) 同埋由新山同烏魯哋南鏈接喺一起嘅地不佬高速公路 (Lebuhraya Tebrau)，又叫地不佬路 (Jalan Tebrau) 同埋班蘭路 (Jalan Pandan)。馬來西亞嘅南北大道嘅大道南部末端由喺地不佬，同地不佬高速公路由跨線橋鏈接喺一起。

地不佬有幾個購物廣場：壹就係喺班蘭工業場 (Kawasan Perindustrian Pandan) 嗰度嘅家樂佛超霸市場 (Carrefour Hypermarket)，二就係喺德沙地不佬花園嘅 AEON地不佬廣場 (AEON Tebrau City)，三就係喺柔佛再也花園嘅壹間大人超霸市場 (Giant Hypermarket)。家樂佛超霸市場嗰道其近就係新山批發市場。地不佬又有兩間環球購物中心，壹間就係喺柔佛再也花園，另外壹間就係喺2006年開嘅班蘭分行。地不佬又有三個場業區：班蘭場業區 (Kawasan Perindustrian Pandan)，地不佬場業區1 (Kawasan Perindustrian Tebrau 1) 同埋 地不佬場業區2 (Kawasan Perindustrian Tebrau 2)。喺地不佬嘅柔佛再也花園又有一個巴士轉彎站，其近柔佛再也花園就係凸務山花園嘅鬚丹依斯邁醫院 (Sultan Ismail Hospital)。

住宅區
---

呢哋住宅區哋係地不佬界域之間嘅住宅區，佢地用嘅郵政代碼係81100：

* 郊外嶺 (Taman Desa Jaya)
* 宏藝花園 (Taman Desa Tebrau)
* 福林園 (Taman Daya)
* 茂奧斯汀花園 (Taman Mount Austin)
* 柔佛再也花園 (Taman Johor Jaya)
* 紅寶石花園 (Taman Delima)
* 快樂花園 (Taman Gembira)
* 蘇莉雅花園 (Taman Suria)
* 斯里班蘭花園 (Taman Sri Pandan)
* 百合花園 (Taman Molek)
* 實達英達花園 (Taman Setia Indah)

參考文獻
----

* 王亞福: 移民者，建築師同埋商業師P. Lim Pui Huen, Times Edition
* 新山道路指南 (1993年出版，Liang Enterprise，by Beng San Chua)
* AEON Tebrau City 嘅資訊
定向圖
**定向圖**（Orienteering map），又叫**定向地圖**，係為定向賽而準備嘅地圖，係定形圖一種，但比地形圖更加詳細，用來幫賽員搵路。

定向圖比一般地形圖詳細，會附加標準符號描述地點。符號好直接，唔同人唔同話都睇得明。除咗地形圖有嘅等高綫，定向圖會畫埋森林密度，水文特徵，開揚程度，路徑，高灘，石牆，溝，渠，井，坑，欄，電纜，人工物，樓，大石，同好多地形特徵。定向圖比例為一比萬五或者一萬。

定向圖，非萬國標準圖。張圖用來用做無綫電定向。開始點一樣係三角形，大細同心圓做終點。五控制點中，兩個係隱藏嘅無綫電發射器。發射控制點，係用來賽後分析；ARDF賽員一定會控到發射器。

用途
--

定向圖係夾埋指南針來用，主要係幫定向賽員完成一咋控制點組成嘅路綫。張圖要準，先至可以試到賽員嘅搵路技巧。定向圖嘅料，應該同賽員要嘅資料好有關係，唔好太多，唔好太少。

史
-

定向圖
早年玩定向，有乜地圖就用乜地圖，多數都係一國地圖官署出嘅地形圖。後尾會畫一啲專畀定向用嘅圖。呢啲圖通常係一啲定向會畫，係會極之寶貴嘅資源。有規模嘅會有多啲資源，多啲圖，多啲人手，亦都可以搞多啲比賽。

特點
--

定向圖係專畀定向用，所以會落多啲地形特徵。例如，一搬地形圖唔會記低地上便嘅大石，但係，定向圖就會落埋，因為玩定向要呢啲資料。玩定向，越多地貌特徵就越好，咁先試到賽員搵路技巧。

圖內容
---

地圖比例係一比萬五，亦可以放大到一比一萬，連帶符號都放大多一半（150%）。有啲特別嘅定向，定向圖會有唔同。圖用五色，各色有各類，地形，石，水澤，草木同人造物。重有技術符號，加額外資料，重有隻色畀加印符號。呢啲符號係有圖例解釋。

等高綫
### 啡為地形

地形用等高綫表示，高度五米一隔。重會有啲符號畀高灘，山頭，凹地，細凹地，地窿，斷地等。

### 黑為石

呢組有崖、大石、石堆、石羣等。

### 藍為水

呢組有湖、塘、河、水道、澤地、同井等等。

草木：白係森林、黃係開揚、綠係難走。
### 黃綠係草木

呢組講草木。白係易走過嘅森林，綠係望唔嘅穿森林，難走啲，有啲可以慢走，有啲直情走唔過。黃係開揚地。綠直間係多地面草木，但可以睇得穿。

### 黑為人工物

人工物有路、徑、電纜、石牆、欄、樓等等。

### 技術符號

有兩個技術符號係必有，一個係磁北，印藍色，另一個係印刷對色位嘅十字綫（register cross）。

### 其他資料

其他資料會印喺圖上，之不過無定制。呢類有地圖比例，等高綫間距，比例尺。好嘅圖會寫埋測量日、測量比例、版權資料、有份制圖嘅人。

路綫
### 紫紅為加印符號

路綫相關嘅符號，會加印上圖。符號有起點，控制點，控制點號碼，控制點之間嘅綫，同埋終點。有時重會加印交叉點，禁行嘅路，急救站，茶水站等等。呢啲嘢唔係永久特徵，唔可以印圖時印埋。

### 相關活動

萬國定向圖規格（International Specification for Orienteering Maps）寫咗行路，單車、滑雪同傷健等定嘅定向圖係點做。呢幾項嘅規格都一樣，只有少少係專項嘅符號，例如滑雪定向會分馬路係咪畀雪冚住。

製圖法
---

製圖分四步，分別係底圖、實地考察、畫圖同印圖。

### 底圖

底圖可以係任何用途嘅地形圖，通常係一國嘅測繪處做嘅，亦都可以用高空測量（aerial survey）時，用攝影測量（photgrammetry）勾出來嘅圖。

### 磁北

製圖人會用地圖投影法將地曲面嘅投射到平面。咁會變定國立地形圖上便嘅格綫。之不過投射會有啲變形，咁格綫查實會同正北差咁啲。而磁北又同正北同格綫又爭啲。例如， 地點一點，北緯52度35分，東經1度10分，佢嘅正北喺格北西便2度33分，而磁北用格北差7度。磁北係唔停咁變，例如上述地點，四年內磁北郁咗半度定向圖因為用磁北，所以底圖要校到同磁北對。

### 實地考察

實地考察嗰陣，一少部份嘅底圖會貼實嘅測量版上便，上便放張牛油紙（draughting film），用鉛筆畫嘢。最後張圖就有夠準嘅料，可以放喺地圖上便，等賽員用。所以考察員一定要將地徵畫得夠準，確保地形同地圖係一致。如果地圖同地形唔一致，地徵就無用，唔可以放控制點響嗰度。有需要周不時改正地圖，亦其係林地草木係會變樣。

### 畫圖

#### 校正地形圖

最早嘅定向圖係用地形圖，好似英國測量一比二萬五地圖。呢啲地圖會𠝹到咁大細，人手改正，之後抄印。

#### 手畫定向圖

##### 手畫地圖

手畫地圖，係畫起膠片之上。膠可以蝕入，留墨水在上。一張片要五隻色。唔同嘅點同綫網，可以用預先印有網點嘅預造片，壓挖方式傳到膠片上。一幅圖要畫兩次。用影相法，造成五張正片用來印刷。個種比較簡單，亦唔使咁多專門架生。

##### 刻圖

國立繪圖局以挖圖造圖。用膠片，片一面有層物質唔透光。呢層會用刻刀或挖，造出負片。隻隻實色都要自己嘅膠片，通常用成十張。地圖以成品比例刻制，負片會印出好高質素點網。最終會印成五張正片。過程好易做到好高質素嘅地圖，之不過就用一啲專門嘅架生。

#### 電腦繪圖

電腦軟件可幫手畫電子地圖。其中OCAD係呢方便主要供應商。其軟件可以同OCAD夾，或者共用格式。咁一來路綫，可以夾埋地圖一齊印。

### 印圖

彩色地圖會交畀印刷公司印，先印五色。印好圖之後，再印加印符號。加印符號另印係因為啲綫比較幼，另印質素好啲，呢個係一般四色印刷（CMYK）做唔好。家下電腦同軟件發達，印嘢成本低，好多定向會會自己印圖，用四色打印機一次過印晒六色，之不過質素無傳統印刷咁好。如果印紙係標準大細，例如A4紙，咁成本會低一啲。重有係印要揀啱紙質，紙重（paper weight）同紙面（paper coating）會影響張圖嘅可用程度。

地圖準度同質素
-------

地圖準度（Map accuracy）係指實地測量員做嘅作品，同測量位置有幾準唔係太大關係，反而張圖對賽員幾有用有關。地圖質素（Map quality）指講地圖嘅藝術質素。有多國嘅機構，都會搞比賽，頒獎畀製圖人。製圖人做嘅作品質素，在於技巧多過架生。

出面網頁
----

* OCAD
* Interpreting Orienteering Maps

攷
-

1. ↑  Zentai, László, ed. (2000). *International Drawing Specifications for Orienteering Maps (ISOM2000) 互聯網檔案館嘅歸檔，歸檔日期2006年10月13號，.*. International Orienteering Federation.
2. 1 2 3 4  "International Specification for Orienteering Maps" (PDF). International Orienteering Federation. 2000. 原著 (PDF)喺2010-05-08歸檔. 喺2008-06-16搵到.
3. ↑  [United Kingdom] Ordnance Survey, 1:50000 Landranger Series, sheet 144, 1984
4. ↑  英文諺語有話，*A bad workman blames his tools*，即係一個差嘅工匠會怪佢嘅架生唔好。
曼德博集合係碎形入面一個好出名嘅例子。
**碎形**（粵拼：**seoi3 jing4**）通常係指「一個粗糙或者零碎嘅幾何形狀，可以分成幾個部分，而且每個部分都（至少要類似）係整體縮細之後嘅形狀」，係有自相似（自我相似，即係話佢同佢本身一部分完全或者幾乎相似）嘅性質。

雖然碎形係一個數學構造，但佢哋同樣可以喺自然界入面搵到，因為咁，碎形屬於藝術作品嘅範疇。碎形喺醫學、土力學、地震學同技術分析入面都有用到。

喺維度上講，碎形入面嘅維度唔一定係整數，而可能會係一哋有理數或者無理數。

特徵
--

要整一個曲氏雪花，將正三角形每條邊中間三分一嘅線用一對同樣長度嘅線代替，形成一個等腰嘅「凸角」，不斷重複。每一次迭代（重複），總長度會增加三分一。曲氏雪花係無限次迭代嘅結果，有無限長嘅周界，但係面積係有限嘅。所以，曲氏雪花同其他差唔多構造嘅形狀有時會叫做「怪獸曲線」。
碎形一般有以下特質：

* 佢幾細都好，都有精細嘅結構；
* 太過不規則，無論係佢嘅整體或係局部都好難用傳統嘅歐氏幾何嚟描述；
* 係自相似嘅；
* 通常佢嘅「碎形維數」（通常係豪斯多夫維數）會大過拓撲維數（但係喺空間填充曲線，就好似希爾伯特曲線就例外）；
* 喺多數情況下有簡單嘅遞歸定義。

因為碎形放到幾大或者縮到幾細都好似，所以通常俾人覺得係無限複雜嘅。自然界入面某程度上似碎形嘅嘢有雲、山、閃電、海岸線、雪片、植物嘅根、蔬菜（好似椰菜花同西蘭花同埋動物毛皮嘅圖案等等。不過，並唔係所有自相似吼嘅嘢都係碎形，好似實直線雖然喺形式上係自相似嘅，但係唔符合碎形嘅其他特質，比如話佢可以俾傳統嘅歐氏幾何語言嚟描述。

碎形嘅圖像可以用碎形產生軟件整出嚟。雖然用呢啲軟件整出嚟嘅圖像冇上面碎形嘅特徵，比如話某哋地方放大之後冇上面所講嘅特徵，但係呢啲圖像通常都算係碎形。而且呢哋圖像可能會有計算或者顯示造成嘅人為偏差——一啲唔屬於碎形嘅特徵。

睇埋
--

* 維度
* 遞歸
* 自然形態規律
* 雪花

| * 睇
* 傾
* 改
幾何學（理論基礎） |
| --- |
| 數學最緊要嘅領域之一，研究形狀、位置同抽象空間 |
| 主要領域 | 
* 歐氏幾何
* 非歐氏幾何（橢圓同球面 · 雙曲）
* 非阿基米德幾何
* 代數幾何（算術）同解析幾何
* 微分幾何（黎曼 · 扭對稱）
* 拓撲學

* 離散幾何（數碼）
* 複幾何
* 投影幾何
* 仿射幾何
* 綜合幾何
* 變換幾何
* 有限幾何
* 凸幾何
* 重合幾何
* 碎形幾何
* 運算幾何

 |  |
| 重要概念 | 
* 空間
* 平行
* 對角線
* 曲綫
* 頂點
* 角（角度）
* 正交（垂直）
* 對稱同唔對稱
* 全等同相似
* 移位、轉動、反射同縮放
* 碎形
* 尺規作圖

 |
| 跟維度分 | 

|  |  |
| --- | --- |
| 低維 | 
* 0D（點）
* 1D（直綫 · 綫段 · 長度 · 距離）

 |
| 2D | 
* 面
* 面積
* 多邊形
* 圓形（直徑同半徑 · 圓心 · 圓周率 · 圓周 · 圓面積）
* 三角形（斜邊 · 畢氏定理 · 三角學）

* 四邊形，包括平行四邊形（正方形 · 長方形 · 菱形）、梯形同鷂形
* 相交
* 幾何中心

 |
| 3D | 
* 體積
* 方柱（長方體同正方體）
* 圓柱
* 錐體
* 球面
* 多面體

 |

 |
| 幾何學史 | 
* 畢達哥拉斯
* 歐幾里得同幾何原本
* 阿基米德
* 張衡
* 奧瑪開儼
* 勒內·笛卡兒
* 高斯
* 羅巴切夫斯基
* 黎曼
* 打域囂拔

 |
| 相關領域 | 
* 數學
* 物理學（力學 · 幾何光學 · 相對論）
* 天文學
* 工程學（工程數學 · 建築學同建築工程 · 結構工程）
* 電腦圖像學

 |
| 拉雜相關 | 
* Vector
* 數學之美
* 理想化同抽象化
* 自然形態規律
* 時空
* 宇宙（宇宙形狀）
* 視覺藝術同花臣
* 冇可能嘅物體
* 黃金比例
* 理型論

 |
| 幾何學類 |
**喻學軒**（粵拼：jyu6 hok6 hin1；簡化字：**喻学轩**；1990年12月10號—2010年7月25號），網名**時波**（si4 bo1；簡化字：**时波**），係中國大陸嘅飛躍道家同公共交通設施探險家，北京人，曾經喺地鐵族論壇入面成日關注北京地鐵嘅建設進度同埋北京巴士啲路線先至出名。2010年7月25號晚黑去大興綫嘅新宮站探險，半佬跌咗落隧道嘅消防井入面浸死咗。佢亦成為地鐵族論壇從2006年成立以嚟，第一位地下探險而死嘅探險家。

事發之後，當地公安亦開始介入搜查，發現喻學軒原嚟喺2010年7月25號出咗街之後一直冇再返嚟，根據線索話佢搭咗巴士去新宮站入邊搞地鐵探險。隨後問過周邊啲工地人員兼通過手機定位，發現佢原嚟入咗新宮站嘅隧道跌咗落消防井入面浸死咗，而喻學軒條鹹魚重喺事發4日之後先至被打撈出嚟。而地鐵族論壇重一度限制咗同喻學軒有關嘅事件言論成4日，重喺2010年8月1號開始，陸續喺成個地鐵族論壇明文規定禁止任何網友喺未經地鐵方批准同冇任何安全防範嘅情況下，入去起緊嘅車站工地搞任何活動。

而佢嘅事跡亦引起咗中國大陸政府對於外人喺施工工地入面搞探險嘅管理方面反思。而大興綫屬下嘅新宮站喺2010年12月30號開通。

攷
-

1. ↑  地铁大兴线丰台段 互聯網檔案館嘅歸檔，歸檔日期2020年6月17號，. 天堂纪念网
2. ↑  公交狂人"喻学轩 互聯網檔案館嘅歸檔，歸檔日期2011-12-04. 中国中学生报 （2010-04-02）
3. ↑  何以纪念一位地铁迷的逝去 互聯網檔案館嘅歸檔，歸檔日期2020年3月16號，. 腾讯 （2010-08-04）
4. 1 2  "地铁族"全面禁止探险 互聯網檔案館嘅歸檔，歸檔日期2020年3月16號，. 腾讯 （2010-08-03）
5. ↑  喻学轩同学罹难 互聯網檔案館嘅歸檔，歸檔日期2020-06-17. 地铁族
6. ↑  "地铁族"全面禁止探险：探险出意外带来反思 搜狐 （2010-08-03）
7. ↑  北京地铁大兴线开通试运营首日客流不高 互聯網檔案館嘅歸檔，歸檔日期2011年2月23號，. 中国经济网 （2010-12-30）
碗仔翅
**碗仔翅**係一款香港街頭常見嘅仿魚翅湯羹，材料以粉絲為主，以澱粉將湯煮到濃稠，並加入老抽同生抽整到變啡色，配以麻油、浙醋、白胡椒粉、辣椒油等。

歷史
--

碗仔翅本身冇魚翅成份，但佢睇落同上湯魚翅相似，並用細碗嚟裝，所以叫做「碗仔翅」。大概喺1960年代開始，香港街頭湧現一批小販專門賣呢類平民仿翅，同生菜鯪魚肉湯一齊賣，鯪魚肉以魚肉混入澱粉打成魚肉漿，再以類似刀削麵嘅手法削入湯度煮成長條狀嘅魚肉條，唔少人賣碗仔翅嘅時候，鍾意加埋魚肉一齊食。有啲小販亦會賣碗仔翅撈通心粉，增加飽肚感，但噉嘅食法近年已經好少見。

喺香港，由於街頭碗仔翅通常加入大量味精，湯底只係由清水、豉油、味精、澱粉溝埋，雖然碗仔翅仍然大受歡迎，但多數人都覺得係垃圾嘢食，以前好少人會喺屋企煮呢啲嘢嚟食。但隨住香港生活質素提高，呢種昔日難登大雅之堂嘅街頭食品，大概1990年代之後亦喺香港一啲酒樓有得賣。除咗肉絲份量增加，亦會加入冬菇絲、蛋花、甚至金華火腿、豬皮、魚肚。

做法
--

* 上湯或清水－1公升
* 雞蛋－1隻
* 粉絲－30克浸軟、切段
* 冬菇－幾片約20克浸軟、去蒂、切絲
* 雞胸肉－100克

先將雞胸蒸熟，用手將肉撕開；將上湯煮滾，加入肉絲、粉絲、冬菇、雞蛋，最後加老抽、澱粉、油攪勻。食嗰陣加入淅醋、麻油、白胡椒粉、辣椒油等。

睇埋
--

* 魚翅
* 素翅
* 粉絲
* 魚翅撈飯
* 酸辣湯
* 香港街頭小食
《**詩華日報**》（英文：See Hua Daily News），係馬來西亞一間綜合性華文報紙，總社喺詩巫，亦喺斗湖、美里、古晉、亞庇有分社，係東馬較有影響力嘅華文報紙。根據馬來西亞刊物稽查局統計，每日報份淨銷量為東馬之冠。

詩華日報係大馬華文報中歷史較耐嘅一間報紙，1952年4月1號詩巫創刊時（一說在古晉創刊）只係屬於地方性報紙，每日出版兩大張。之後，逐漸擴充內容同張數，發行範圍亦擴張到沙撈越、沙巴同汶萊，由一間地方性報紙發展成為成個婆羅洲主要嘅報紙。依家每日發行12大張共48版，涵蓋政治、經濟、論壇、體育、影視、副刊等，係一間綜合性報紙。

2001年由啟德行集團接手後，除咗出版中文版外，仲出版英文版《馬來日報》、馬來文版《婆羅洲郵報》，成為面向全社會、跨族群嘅媒體。

詩華報業周邊產品：《小樂園》兒童月刊、《豆苗》學生週刊、《自然與健康》/《婆羅洲風采》週刊、《樂》周刊、《足球王》周刊、詩華資訊（電子網站）以及 Borneo Post online。

啟德行報業集團
-------

詩華報業係馬來西亞商業巨擘啟德行集團10大業務嘅其中一個領域。啟德行旗下傳媒領域包括出版3份華文報、兩份英文報同1份馬來文報。

* 華文報：
	+ 《詩華日報》，1952年創刊，東馬第一大報
	+ 《新華日報》，喺沙撈越州民都魯同詩巫發行
	+ 《東方日報》，喺首都吉隆坡發行，為西馬成長最快嘅日報
	+ 《資匯》中文財經週刊
* 英文報：《The Borneo Post》、《The Sunday Post》，東馬發行量最大英文日報同周日報。
* 馬來文報：《Utusan Borneo》，東馬發行量最大馬來文報，其中沙撈越州版本附加伊班文版，沙巴州版本附加卡達山文版。

參考
--

1. ↑  亞庇新聞從業員協會，詩華日報介紹 互聯網檔案館嘅歸檔，歸檔日期2010-06-13.
2. ↑  〈中國新聞網，華僑華人新聞出版事業大事記〉. 原著喺2016-03-04歸檔. 喺2016-05-18搵到.
3. ↑  〈東馬來西亞的華文報業〉. 原著喺2016-03-04歸檔. 喺2010-01-17搵到.
**詠彩繽紛**係香港退役競賽馬，為澳洲2010年9月出生嘅棗色閹馬，係香港著名練馬師蔡約翰嘅明星馬之一。馬主羅德榮以$65,000.00澳元買入咗馬匹，響2014年11月正式喺香港出賽，2018年2月1號退役。

賽績
--

| 馬季 | 總出賽 | 冠軍 | 亞軍 | 季軍 | 勝出路程 |
| --- | --- | --- | --- | --- | --- |
| 2014/15 | 9 | 6 | 1 | - | 1400米,1600米,1800米 |
| 2015/16 | 10 | 3 | 2 | 2 | 1400米,1600米 |
| 2016/17 | 11 | 1 | 1 | - | 1600米 |
| 2017/18 | 3 | - | - | - |  |

主要錦標
----

慶典盃
佢贏咗2015年10月1日的慶典盃，喺香港三級賽跑1400米。詠彩繽紛嘅主要對手係大印銀紙、和順超影、美麗之星。賽事一開始，美麗之星放出，詠彩繽紛第4。轉入直路最後200米詠彩繽紛過咗和順超影，大印銀紙力追，詠彩繽紛最後以半個馬位贏得賽事，第2名係大印銀紙，第3名係50倍大冷門好健康。

東方表行沙田錦標
佢羸咗2015年10月25日嘅東方表行沙田錦標，喺香港二級賽跑1600米。

女皇銀禧紀念盃
2016年2月28號嘅女皇銀禧紀念盃，詠彩繽紛嘅主策騎師由莫雷拉換上柏寶，結果沿途跟住放頭嘅「美麗之星」，最後200米成功趕過「美麗之星」，首次贏出國際一級賽。

冠軍一哩賽
2017年5月7號，佢喺柏寶胯下角逐冠軍一哩賽，喺近乎全程放頭下力壓「美麗大師」、「喜蓮獎星」，成功報咗上年呢場賽事輸畀「滿樂時」嘅一箭之仇，再次贏出國際一級賽。

連出去
---

* 〈詠彩繽紛- 馬匹資料 - 賽馬資訊 - 香港賽馬會〉. *hkjc.com*.
* "Contentment Horse Profile - Form Guide, Stats & News". *racenet.com.au*.
**寶威控股有限公司**（英文：**Burwill Holdings Limited**，港交所：0024），簡稱**寶威控股**，係一間做鋼鐵貿易生意、物業租賃同發展、鐵礦開採嘅控股公司。

集團喺百慕達註冊，而主席兼董事總經理兼執行董事係陳城。

呢個集團喺1949年喺香港成立，主要係做鋼鐵生意，喺1989年正式喺香港聯交所上市，1990年再喺新加坡交易所上市。

事件
--

1993年集團收購咗中國謙華鋼鐵廠同埋成立謙華五金廠，做鋼管生產業務同加工業務；到1998年集團賣咗畀而家嘅主席陳城先生。

1998年起，集團不斷喺世界唔同地方開鋼鐵貿易嘅代表處，包括中國北京、俄羅斯莫斯科、瑞士盧格、印度邦加羅爾、意大利米蘭、土耳其伊斯坦堡等地。

1999年，成立金屬電子交易所集團有限公司（英文：**WorldMetal**），創辦金屬電子交易平臺，2001年喺香港聯交所創業板分拆上市，（港交所：8161），其後喺2005年改名做華彩控股有限公司，同埋轉型到主要做中國公益彩票業。

1999年，集團開中國商場業務，喺中國江蘇省揚州市起揚州時代廣場。

2009年，該公司宣布用總代價5億元，收購山東磁鐵礦51%權益。收購目標主要係從事鐵礦石開採、加工同銷售，擁有一個喺山東萊陽嘅儲量7.6億噸磁鐵礦，同埋有採礦權同4個勘探權。

2010年9月9號，公司喺新加坡交易所除牌。

2015年5月5日，公司用2000萬澳元，認購喺澳洲上市嘅哈薩克鉀肥（Kazakhstan Potash Corporation Limited）19.97%股權，認購價係0.2澳元。

參考
--

1. ↑  〈有關自願除牌通告〉 (PDF). 原著 (PDF)喺2020年3月16號歸檔. 喺2018年5月4號搵到.
2. ↑  須予披露的交易 認購 KAZAKHSTAN POTASH CORPORATION LIMITED 股份通告

出面網頁
----

* Burwill.com
聚星樓
鄧氏宗祠
**屏山**（Ping Shan）係香港新界一個鄉，響正元朗西面。屏山最出名係聚星樓，香港政府亦都開咗條屏山文物徑。文物徑重有古井同鄧氏宗祠呢啲古蹟。

屏山西北面有天水圍，西便有廈村，西南面有洪水橋，東北係橫洲，東面係水邊圍，南便係唐人新村。

屏山雖然夾響元朗新市鎮同天水圍新市鎮中間，但都保得住鄉下風貌。屏山分做三圍六村，三圍係上璋圍、橋頭圍同埋灰沙圍，而六村係坑頭村、坑尾村、塘坊村、新村、洪屋村、新起村。

地理
--

屏山地勢平坦，但亦有幾座矮山圍住。屏山東面有條坑，係舊時呢處主要水源。

史
-

古時屏山係海側邊，所以有唔少漁民聚集響附近海面。不過去到20世紀中期，唔少人圍塘造田，加上沙泥沖積，屏山就離愈遠。

早期屏山無乜記載，直至到12世紀後期，住響岑田（家下錦田）嘅鄧氏有五大房人，分別係元英、元禧、元禎、元亮、元和。除咗元亮呢房，其他四房都周圍搵地起屋。而元禎呢房人，就揀咗屏山開村。

去到屏山鄧氏七世祖鄧彥通。1382年，即係洪武15年，佢俾當時大明皇帝朱元璋封做寧國府正堂。佢就響屏山起咗七層嘅聚星樓，不過座塔後尾俾雷劈淨三層。

交通
--

屏山中間有青山公路（屏山段），係呢區大馬路，東去元朗，南去屯門。而輕鐵就有幾個站響屏山，南面青山公路有屏山站同塘坊村站，東面屏廈路有坑尾村站，而北面輕鐵就同西鐵綫天水圍站匯合。

參攷
--

1. ↑  〈屏山選址〉. 原著喺2007年4月24號歸檔. 喺2007年4月23號搵到.
2. ↑  〈聚星樓〉. 原著喺2007年1月9號歸檔. 喺2007年4月23號搵到.
**中國中央電視台春節聯歡晚會**（粵拼：zung1 gwok3 zung1 joeng1 din6 si6 toi4 ceon1 zit3 lyun4 fun1 maan5 wui6）
，嚮2019年易名**中央廣播電視總台春節聯歡晚會**，簡稱**春晚**，係中國中央電視台響每年農曆除夕夜晚慶祝農曆新年嘅綜藝晚會，係現場直播嘅。

史
-

春節聯歡晚會響中央電視台嘅歷史可以追溯到1958年，當時嘅北京電視台（今中央電視台前身）就響除夕播出咗一部聯歡晚會性質嘅電視片，當時好多大師都出過鏡，好似京劇大師梅蘭芳、相聲大師侯寶林、人民藝術家老舍等，但係呢個節目冇延續落嚟。自1979年除夕起，中央電視台每年播出具有春晚性質嘅「迎新春文藝晚會」，1983年首屆現場直播形式嘅春節聯歡晚會響中央電視台播出，由呢年起農曆除夕北京時間夜晚8點（早期曾經喺8點前開始播出），春節聯歡晚會都會響中央電視台播出，節目時間持續5個鐘左右，直到凌晨1點，節目最後以《難忘今宵》合唱結束（首曲係為1984年春節晚會創作嘅，後被1985、1986、1990晚會作為結束曲，並由1990年沿用至今，唔包括2012年）。首屆春節聯歡晚會就開創咗好多先例，比如設立節目主持人、實況直播、開設熱線電話等。

相關文章
----

* 2018年中國中央電視台春節聯歡晚會
* 2019年中央廣播電視總台春節聯歡晚會（中文：2019年中央廣播電視總台春節聯歡晚會）

出面網頁
----

* 央視春晚官方網站
* 春晚嘅新浪微博（需要註冊）
高比拜仁
**高比拜仁**（英文：**Kobe Bean Bryant**，1978年8月23號—2020年1月26號），暱稱**高比仔**，係美國NBA前球員，由1996年加入NBA去到2016年掛靴都係喺洛杉磯湖人打波，佢嘅波衫冧巴係24號（最初有一段長時間係8號），位置係得分後衛。佢被認為係近年表現最好嘅NBA球員之一。

美國時間2020年1月26號，高比拜仁因私人直升機意外死，終年41歲，包括佢同佢二女Gianna嘅全機九人都罹難。

早期生活
----

高比拜仁喺賓州費城出世，係前費城76人籃球員祖拜仁（Joe "Jellybean" Bryant）唯一嘅仔。高比話，佢3歲已經識打籃球。6歲時，佢哋一家移居意大利，而佢阿爸亦開始佢嘅職業籃球生涯。高比逐漸適應意大利嘅生活方式，並且能夠講一口流利嘅意大利話，更曾經認為意大利係佢第二個家。

1991年，高比一家搬返美國。喺費城郊區嘅勞爾梅里恩（Lower Merion）高中度過一段極之美妙嘅高中籃球生涯。呢段期間，高比成日去天普大學體育館打波，因此識得天普大學嘅球星、後來成為隊友嘅艾迪鍾斯。當時嘅高比球技已經好突出，1994-95年高三年級嘅賽季，佢更以31.1分、10.4籃板、5.2助攻嘅成績，成為當年賓夕凡尼亞州年度最佳球員。喺呢一年，佢亦帶領球隊打出32勝3負佳績，攞到42年來第一個州冠軍，佢喺高中球季累積嘅2883分，更打破名宿張伯倫（Wilt Chamberlain）保持咗40年嘅紀錄。高比不可思議嘅籃球天分亦得到全美國認可。

佢喺美國大學入學試（SAT）中1080分嘅成績本來可以保證佢擁有好多一流大學──包括北卡羅萊納大學或杜克大學嘅籃球獎學金，但係，高比最終放棄佢原來嘅計劃，繞過大學籃壇直接進入NBA。作為歷史上第一個噉做嘅後衛，高比呢個大膽決定喺當時亦引起廣泛爭議。

NBA
---

### 早期

高比喺1996年嘅NBA選秀大會俾夏洛特黃蜂以第13名選中，隨即喺1996年7月11號被交換到洛杉磯湖人。由於高比曾經喺Adidas嘅ABCD訓練營着過143號波衫，因此加入NBA之後，就將三個數字加埋，「8」號就成為佢第一個波衫冧巴。

出面網頁
----

* 高比拜仁嘅官方網站（英文）
* 拜仁喺nba.com嘅退役球員資料（繁體中文 / 簡體中文 / 英文）


|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |
座標: 22°18′29″N 114°14′15″E﻿ / ﻿22.30806°N 114.23750°E﻿ / 22.30806; 114.23750

挨晚時候嘅藍田
**藍田**（粵拼：laam4 tin4；英文：Lam Tin）喺香港新九龍嘅東部，響觀塘東面，秀茂坪南面，油塘北面。藍田大部份地方都係住宅區，另外都有幾個出名嘅購物商場。行政上係觀塘區嘅一個部份。

大部份藍田居民都係華人，不過自從地鐵同東隧通車之後，由藍田過海返太古城同鰂魚涌返工變得好方便，而且藍田相對於太古城嘅樓價較低，因此喺1990年代初有大量日本僑民湧入本區，並且入住幾條新落成嘅私人屋村。從此，日本人同埋歐洲人喺藍田就唔算少見。佢哋多數住喺匯景花園。

地理位置
----

一般嚟講，藍田以前通常包括鯉魚門同埋油塘區域。然而，新基礎設施同房屋建立後，佢哋就被剔除。而家藍田嘅界限為：西至滙景花園，東南至廣田邨，北至將軍澳隧道入口，西南至維多利亞港。

### 藍田範圍內嘅觀塘區議會選區

藍田夜景
* J14 興田
* J15 德田
* J16 藍田
* J17 廣田
* J18 平田
* J19 康柏
* J27 麗港城
* J28 景田

歷史
--

鹹田配水庫
1841年香港島變做英國殖民地之前，藍田係九龍灣鹽田嘅一部分，唔同時期隸屬東莞縣或者新安縣之下。由於九龍灣鹽田鹽產豐富，於是海灣附近嘅居民慢慢有錢。慢慢，**鹹田山**成為咗村莊。咁樣，鹹田村開始有人耕田同埋附近蘇茅坪有人開礦。蘇茅坪又稱掃墓坪，因為名稱忌諱最後被改名秀茂坪。鹹田山逐漸成為一個漁產，農產及礦產會集嘅村莊。

呢個盛況持續咗多年，直到九龍新界都變做殖民地。英國統治下，九龍灣無人理鹽田，改建為啟德機場，而鹹田村唔再產鹽。皆因「鹹」字嘅廣東話發音好似個「藍」字，逐漸咁俾人叫咗做**藍田村**，攞咗「藍田生玉」嘅意思。1960年代末港府喺藍田山上起咗公屋藍田邨，自此藍田邨就成為藍田嘅代名詞。藍田邨喺1990年代同觀塘其他公屋一樣需要重建，但佢嘅發展一直都比觀塘其他地區好，好似1989年地鐵藍田站正式啟用就係一例。

隨住三個主要運輸基礎設施－觀塘繞道、東區海底隧道同埋地鐵落成，好多人跟住搬入藍田。而家藍田係香港一個主要嘅交通交匯點。

出名地點
----

* 匯景廣場
* 啟田商場
* 平田商場
* 德田商場
* 藍田綜合大樓
* 廣田商場

### 主要住宅區

鄰近晒草灣遊樂場嘅一段茜發道
私人樓或居屋
* 匯景花園
* 啓田大廈
* 鯉安苑
* 康田苑
* 康逸苑
* 康華苑
* 康柏苑
* 康瑞苑
* 康盈苑

公共房屋
* 廣田邨
* 平田邨
* 藍田邨
* 德田邨
* 啟田邨
* 興田邨
* 安田邨

### 文娛康樂設施

* 藍田公園
* 藍田綜合大樓（入面有公園）
* 藍田配水庫遊樂場
* 藍田社區綜合大樓
* 藍田 (西區) 社區中心（啟田道71號）
* 藍田 (東區) 社區中心（碧雲道）

交通
--

鄰近藍田啟田邨嘅巴士站
藍田地鐵站A出口
### 主要交通幹道

* 碧雲道
* 啟田道
* 安田街
* 鯉魚門道
* 德田街
* 平田街
* 慶田街
* 連德道

### 公共交通

* 港鐵
	+ 觀塘綫：藍田站
* 巴士
	+ 九巴：14、14B、14D、14H、15、15A、16、16M、38、40、42C、62X、88X、89D、215X、216M、219P、219X、258D、259D、277X、889、213M、213S、214、613、93M
	+ 城巴：A22、E22、E22P、E22X、N26、A26
	+ 過海隧道巴士：601、601P、603、603P、603S、603A、606、613、619、621、671、690、690P、694、N619、N691
* 小巴
	+ 綠色專線小巴
		- 九龍區內：23B、23C、23M、24、24M、60、63、71A、71B、76A、76B、87
		- 來往新界（將軍澳）：17、18
	+ 紅色公共小巴
		- 來往觀塘、旺角等地

睇埋
--

* 觀塘區
* 觀塘
* 秀茂坪
* 油塘
座標: 23°52′0″N 114°13′0″E﻿ / ﻿23.86667°N 114.21667°E﻿ / 23.86667; 114.21667

中華人民共和國 > 廣東省 > 惠州市 > 龍門縣 > **藍田瑤族鄉** 

 **藍田瑤族鄉**（粵拼：laam4 tin4 jiu4 zuk6 hoeng1）
係中國廣東惠州龍門北部嘅民族鄉，係惠州唯一嘅少數民族鄉。鄉政府駐藍田圩。藍田面積132.2平方公里，2019年人口有1萬1408人，其中瑤族人約有9800人，佔總人口85.9%，係廣東少數民族人口佔比最高嘅民族鄉，有漢族人，主要係新豐江水庫嘅移民。

地理
--

藍田位於廣東中部、惠州北部，東、北面係韶關新豐，南面係龍田，西面係地派同密溪國營林場，有省道244支綫穿過，離新豐縣城30公里，離龍門縣城15公里。面積132.2 km²，其中山林面積24萬畝，耕地面積1萬339畝。

藍田多山，地勢北高南低，海拔500米以上嘅山峯有15座，最高係寒山頂，海拔956.8米。氣候有明顯山區特點，年均溫19.5℃，最高月均溫34℃，最低月均溫5℃，年均降水量2100毫米。氣候同水土特別啱中亞熱帶針闊混交林、純針葉林生長，所以林業興旺。

鄉內有藍田河自西北向西南流過，注入天堂山水庫。當地土質屬酸性赤紅壤，農業條件比較差。

史
-

藍田嘅名出自當地出產蓼藍，呢種植物可以用去做藍色染料，後來形成咗墟市。明清嗰陣，呢度屬龍門縣長沙鄉西林都，叫**上建洞**（soeng6 gin3）；民國時，設龍門縣第五區，又叫**上建區**。

藍田瑤族鄉喺1987年1月成立，係惠州唯一嘅民族鄉。藍田嘅瑤族人有悠久歷史，有苗瑤語系民族嘅共同點，但同連南嘅八排瑤唔同，亦同粵北嘅過山瑤唔同。當地有唔同其他瑤族地區嘅風俗，比如有舞火狗、男女對歌、唔落夫家、月月都有節、「接亞公」嘅峒主爺崇拜。相傳第一任峒主係食狗奶大嘅，所以當地人喺以前係禁食狗肉嘅，因爲狗係當地人嘅崇拜物，而家先有啲漢族移民會食狗肉。佢哋嘅民族舞「舞火狗」曾經獲得中國全國民族舞蹈金獎。

中共建政後，設爲龍門縣第三區嘅**藍田鄉**，喺1958年，成立燎燃人民公社，轄境包括而家藍田、龍田、龍城呢三個鄉鎮，又叫龍城公社。直到1961年成立**藍田公社**，轄上東、藍田、新星、到流4個大隊，1983年11月改成**藍田區**，1986年12月12號省政府批準後，成立藍田瑤族鄉，初時轄上東、到流、大份、小洞、藍田、新星、社前7個管理區，到第年1月正式設立。

經濟
--

2014年，藍田GDP達2.87億元人民幣，同比增長9.5%；工業總產值8201萬元人民幣，農業總產值17248萬元人民幣。一般財政預算收入835萬元人民幣，農村居民人均純收入10601元，比上年增長16.1%。

政區
--

藍田轄1個社區、7條村。

* 社區：藍田瑤族鄉
* 村：上東、到流、新星、藍田、紅星、小洞、社前

攷
-

1. 1 2 3 4 5 6 7  〈藍田瑤族鄉〉. 《龍門縣政府》. 2019年6月18號. 原著喺2020年5月2號歸檔. 喺2020年5月2號搵到.
2. 1 2 3  〈2014年統計用區劃代碼和城鄉劃分代碼：藍田瑤族鄉〉. 中華人民共和國國家統計局. 喺2016年5月20號搵到.
3. 1 2 3 4 5 6 7 8  〈廣東惠州市龍門縣藍田瑤族鄉〉. 博雅地名網. 喺2016年5月20號搵到.
4. 1 2  〈藍田瑤族鄉〉. 《龍門縣政府》. 2018年3月12號. 原著喺2019年5月4號歸檔. 喺2019年3月10號搵到.
5. 1 2 3 4 5  據中國國家地名信息庫 互聯網檔案館嘅歸檔，歸檔日期2019年5月14號，.嘅查詢。

| * 睇
* 傾
* 改
**龍門政區** |
| --- |
| 行政隸屬：中華人民共和國廣東省惠州市　　縣政府駐地：龍城街道 |
| 街道 | 龍城街道 |
| 鎮 | 麻榨鎮 | 永漢鎮 | 平陵鎮 | 龍田鎮 | 龍潭鎮 | 地派鎮 | 龍華鎮 | 龍江鎮 |
| 民族鄉 | 藍田瑤族鄉 |
| 睇埋：中華人民共和國廣東省鄉級以上行政區一覽。 |
正門城門樓
 **中央廣播電視總台南海影視城**（粵拼：zung1 joeng1 gwong2 bo3 din6 si6 zung5 toi4 naam4 hoi2 jing5 si3 sing4）
，簡稱**中央電視台南海影視城**或**南海影視城**，係中國廣東佛山一大型公園兼中國國家AAAA級嘅旅遊區，1998年12月26號開業，喺南海區獅山鎮入面，南國桃園東北邊近影視城大道一帶。佢亦係中國中央電視台屬下四大拍攝基地之一，有影視拍攝同文化旅遊兩大功能。

呢間嘢曾經拍過好多影視作品，其中《香港的故事》、《太平天國》、《澳門的故事》、《少年包青天》就喺呢個景區入面影過，亦辦過《城市之間》同埋《同一首歌》（佛山南海站）嘅節目同巡迴演出。曾經喺2019年辦過中秋聯歡晚會、定向世界盃、中國（佛山）大灣區功夫電影周等大型活動。

面積
--

間嘢嘅佔地面積有1500幾畝，公園兩邊環山，東北面平而闊，入面有1個湖，喺園區西南邊。

建築特色
----

南海影視城嘅建築係類似舊北京、浙江杭州、嶺南地區啲皇家園林建築風格，重有西洋民國建築。

主要景區同建築
-------

真神聖天門榮光大殿藏珎閣後林苑
澳門街香港街鐘鼓樓同杭州街蘇杭商業街附近、桃花湖
南海影視城入面有好多個景區，佢分開咗以下呢啲景區： 

### 天朝宮殿

景區包括咗真神聖天門、榮光大殿同埋藏珍閣。

#### 城牆、城門樓

景區正門口一景。係太平天國城——天王府嘅第一棟建築，亦係中國大陸唯一弧形城牆。東西跨300m，高10m，中間嘅城門樓高29.55m。按1366～1368年起嘅南京城牆同午門嚟起。

#### 真神聖天門（前殿）

景區東北一景。係太平天國陳敏等候天王宣詔之地。太平天國期間，真神聖天門前邊重有座「真神榮光門」，係文武百官落馬轎之地，嗰時喺天朝宮殿入面都要由女官引導先至得。

#### 榮光大殿

景區東北偏東一景。個門原樣出自江蘇南京嘅西華門，係大明永樂年間嘅漢王府，大清改成兩總督衙門。大殿上重留咗條重2.5t嘅木雕蟠龍同四條黃龍柱，代表王權嘅尊嚴。

#### 藏珎閣（大殿）

景區東邊一景。間嘢因有嚿價值連城嘅瑰寶而改成噉嘅名。佢亦係成個園區單體最大最高嘅建築，建築面積6740m²，高33m。原版起喺江蘇南京嘅天朝宮殿西花園後邊。

#### 後林苑

景區最東邊一景，喺藏珍閣東邊嘅山坡仔上邊。太平天國時期係天王洪秀全眷屬嘅住所。

### 港澳街區

主要反映1920～1930年代有嶺南建築特色嘅香港街區同舊時葡式建築風格嘅澳門景觀，有古今並存同中西合璧嘅風格。

#### 澳門街

景區西南一景。1997年，中國中央電視台爲咗澳門回歸嘅事而拍咗《澳門的故事》節目。嗰時起嘅規模同「舊香港一條街」差唔多，風格有啲似舊嘅葡式建築，入面整咗許家大院、龍虎武堂、濠江酒店等建築。

#### 香港街

景區西南一景，係南海影視城最早嘅建築。1996年7月，中國中央電視台爲咗香港回歸嘅事而起，重喺1997年拍咗《香港的故事》節目。入面整嘅係1920年代嘅香港街區建築，有啲似舊嘅香港一條街。

### 江南水鄉

景區中部偏西南一景。專門反映古樸典雅嘅江南水鄉風景為主。入面有金嶺商埠、東王府、鐘鼓樓、秦淮樓同埋江南風格嘅鄉下風景等。

商業演出
----

三英戰呂布
### 漢舞傾城

佢主要融合咗漢唐宋明四代最有歷史性嘅漢武劇。喺真神聖天門附近搞演出，每日淨得09:30同14:30先至有得睇，表演時長半個鐘。

### 雨巷

江南水鄉景區推出嘅特色節目。講嘅係江淮一帶嗰邊啲獨行者同有愁怨嘅姑娘。每日淨得10:40同13:30先至有得睇，表演時長半個鐘。

### 靖港水戰

表演形式從美國荷里活引入，節目由頭到尾都有詼諧、爆笑、激烈、刺激同風趣嘅嘢。喺水戰場入面搞演出，每日淨得11:00同15:10先至有得睇，表演時長半個鐘。

### 三英戰呂布

場景出自小說《三國演義》第五集嘅「發矯詔諸鎮應曹公，破關兵三英戰呂布」。喺馬戰場入面搞演出，每日淨得11:50同16:10先至有得睇，表演時長廿分鐘。

### 馬路天使

片段揀電影《馬路天使》嘅表演片段，以話劇同舞蹈等形式，將電影人物、情節、歌曲等細節結合，回顧返1920～1930年代大城市入面啲人係點生活。喺舊港澳街入面搞演出。每日淨得12:30同16:55先至有得睇，表演時長十分鐘。

### 影視特技體驗

影視場景展入面淨整咗《那年花開月正圓》古裝劇入面，周瑩、瀋星移、吳聘、胡詠梅、杜明禮等主要人物出鏡用過嘅服飾同道具，專門表現東方美學嘅風格。喺舊港澳街入面搞演出。每日09:00～17:30營業。

飛同開放時間、注意事項
-----------

飛
* 成人每位￥90。
* 年紀≥70嘅老坑（要有個人有效身份證）／身高＜1.2m嘅細路：免費
* 60≤年紀≤69嘅老坑（要有個人有效身份證）：每位￥55。
* 1.2m≤身高＜1.5m嘅細路：每位￥45。
* 入場時限一人一票且張飛有抌印先至得。
* 張飛一旦唔見咗、偷咗、撕爛、洗爛四者其一，景區一律唔補辦。
* 飛同景區內其它收費項目唔互通。
* 飛喺入場前一旦搣咗副券，冇得入場。

開放時間
* 平時：08:30～18:00
* 節假日：08:00～18:30
* 若果遇惡劣天氣或影視拍攝霸場地等用途，園區入面啲節目可能會調整或取消，屆時請留意公告。

注意事項
* 唔畀帶易燃易爆品入場
* 唔畀帶寵物入場（導盲狗除外）
* 喺藏珍閣入面，凡係皇帝寶座及古裝出租、數碼快影同門飛唔互通，要另外收錢。
* 門飛項同觀光車飛唔互通，若果需要觀光車嘅，要另外收錢。

出面網頁
----

|  |  |
| --- | --- |
|  | 維基同享有多媒體嘅嘢：**CCTV Nanhai Movies & TV Town** |

* 中央廣播電視總台南海影視城嘅官方網站
**中央廣播電視總台4K超高清頻道**（粵拼：zung1 joeng1 gwong2 bo3 din6 si6 zung2 toi4 sei3K ciu1 gou1 cing1 pan4 dou6）
（台標係**CCTV-4K 超高清**），係中國中央電視台訂嚮2018年10月1號開播嘅一條4K超高清電視頻道，亦係首個向成個中國大陸播出嘅超高清電視頻道。

歷史
--

2018年農曆新年期間，央視喺中國地方省市有線電視嘅「央視專區」平臺開通咗4K超高清電視節目點播，講嘅嘢包括春晚、世界盃在內嘅4K電視節目。據媒體報導，按照計畫，央視4K超高清試驗頻道預嚮2018年10月1號開播，使用原先中國3D電視試驗頻道嘅衛星頻道播出，為此3D頻道嚮2018年7月30號0:00停播。

2018年9月26號，4K超高清試驗頻道開始測試播出。

頻道開播初期，每日播出18個鐘（6:00-24:00），透過北京歌華、廣東、上海東方、浙江、四川、貴州、重慶、江西、安徽、陝西、江蘇、內蒙古同深圳天威等13個省、區、市嘅有線電視網播出，之後逐漸覆蓋全國。

台標
--

央視4K超高清試驗頻道使用雙線「CCTV」+匙羹型標誌。試播首日，匙羹標內有綜藝體「超高清」字樣，掛喺熒幕左上角，嘅右上角同時懸掛黑體「CCTV UHD」字樣，但呢一版台標淨係用咗一日就換走咗。2018年9月27號，匙羹型標內文字替換為「4K」，同時右上角取消「CCTV UHD」字樣。

連出去
---

* YouTube上面嘅頻道試播畫面
* YouTube上面嘅頻道開播畫面

參考
--

1. ↑  本刊老編部.中央電視台4K超高清電視嘅發展——訪中央電視台分黨組人員薑文波[J].現代電視技術，2018（03）：26-28.
2. ↑  李雁爭 (2018-09-25). 〈超高清產業進入佢商用期萬億市場正開啟〉 (簡體中文). 上海證券報. 喺2018-09-26搵到.
3. ↑  劉陽 (2018-09-30). 〈中央廣播電視總台4K超高清頻道開播〉 (簡體中文). 人民網. 喺2018-10-01搵到.
4. ↑  〈中央廣播電視總台4K超高清頻道國慶開播〉 (簡體中文). 央視網. 2018-09-28. 喺2018-09-28搵到.
**中央公園**（中文：人民公园）係廣州越秀區嘅一個公園。呢處喺隋朝開始都係官府用地，元朝嗰陣係廣東道肅政廉訪使署，明朝嗰陣係都指揮司署，曾經係南明紹武政權王宮，清代先係平南王府然後係廣東巡撫署。民國七年（1918年）孫中山倡議起成公園，叫**市立第一公園**。

因為地處市中心，1925年改叫中央公園，而家亦普偏噉叫。公園佈局係意大利圖案式庭園，呈方形幾何對稱形式。院內古樹眾多。1998年10月拆咗圍牆免費開放。喺2012年11月，中央公園被訂咗做越秀區登記保護文物，跟著到咗2021年3月25號升格成廣州市文物保護單位。

工程改造
----

2020年12月當局透過工程招標啟動咗景觀大改造，由廣州市園林局下邊嘅越秀區綠化養護第一工區負責，總投資有成3819.59萬元根據返招標書同初步設計方案，建設內容包括咗中軸廣場同南入口廣場嘅改造、休閒空間嘅重置，仲有改造埋園路、平臺、樹池、花基等。工程係要移走成兩百樖原有嘅樹木，直至到2021年5月左近，包括唔少嘅老榕樹都俾修剪咗甚至係斬走埋，換成啲瘦艋嘅鳳凰木，另外仲換多咗成片嘅草皮而市民唔入得去用，俾啲街坊詬病。呢個「疏林草地」方案連唔少專家都不認同，認為呢種做法淨系由景觀嘅角度度出發，唔單止係唔尊重文物保護，仲破壞咗歷史名園嘅歷史風貌。
**中央人民政府駐香港特別行政區聯絡辦公室**（英文：**Liaison Office of the Central People's Government in the Hong Kong Special Administrative Region**），簡稱**香港中聯辦**或**中央政府駐港聯絡辦**，係中華人民共和國國務院響香港特別行政區嘅代表機構，總部響香港島西營盤干諾道西160號西港中心，前身係**新華通訊社香港分社**（喬冠華係創社社長）。

香港中聯辦喺2000年成立，前身係**新華通訊社香港分社**，係中央人民政府駐香港嘅三個機構之一，另外兩個分別係外交部駐香港特別行政區特派員公署（負責香港對外事務）同解放軍駐香港部隊（負責香港防務）。中聯辦喺中國內地設有三個辦事處，分別係廣東聯絡部（地點位於廣州）、深圳辦事處同北京辦事處。

簡介
--

中央人民政府駐香港特別行政區聯絡辦公室（簡稱中聯辦），前身係新華通訊社香港分社，喺1947年5月成立，係中央政府派駐香港嘅機構。香港主權移交之前，新華通訊社香港分社以中華人民共和國政府駐香港最高代表機構嘅身份，履行中央賦予嘅各項職責。香港主權移交之後，新華通訊社香港分社繼續作為中央人民政府授權嘅工作機構履行職責。香港特區政府喺1999年7月2號喺《政府憲報》度公布，新華通訊社香港分社係中央人民政府喺香港特區設立嘅機構之一。1999年12月28號，國務院第24次常務會議決定，將中央人民政府授權嘅工作機構新華通訊社香港分社，改名做「中央人民政府駐香港特別行政區聯絡辦公室」，簡稱「中聯辦」。

主要職能
----

1. 聯繫系外交部駐香港特別行政區特派員公署同中國人民解放軍駐香港部隊。
2. 聯繫並協助內地有關部門管理喺香港嘅中資機構。
3. 促進香港與內地之間嘅經濟、教育、科學、文化、體育等領域嘅交流同合作。
4. 聯繫香港社會各界人士，增進內地同香港之間嘅交往。反映香港居民對內地嘅意見。
5. 處理有關涉台事務。

內設機構
----

* 辦公廳
* 人事部
* 宣傳文體部
* 協調部
* 研究部
* 社團聯絡部
* 社會工作部
* 經濟部
* 教育科技部
* 台灣事務部
* 青年工作部
* 法律部
* 機關工作部
* 信息咨詢
* 保安部
* 警務聯絡部
* 行政財務部
* 港島工作部
* 九龍工作部
* 新界工作部
* 北京辦事處
* 廣東聯絡部
* 深圳培訓調研中心（深圳辦事處）

睇埋
--

* 中共對香港民主派進行嘅鎅票工作
* 香港特別行政區政府駐北京辦事處
* 中央人民政府駐澳門特別行政區聯絡辦公室

出面網頁
----

* 官方網頁
**《聖經新漢語譯本》**係由漢語聖經協會出版嘅聖經中文譯本，翻譯工作喺1993年開始，2003年出部分試讀版，係歸類為1970年代後由聖經讀經會資助翻譯出版嘅中文聖經之一。

簡介
--

《新漢語譯本》係直接由《聖經》原文希伯來文、亞蘭文、希臘文全新翻譯成現代中文嘅聖經譯本，匯集世界各地多位華人聖經學者，翻譯專家、語文專家翻譯而成。將最新嘅考古學同聖經研究成果結合喺新嘅譯文裏面，務求呈現原文面貌，採用現代人嘅語文，將聖經含義嘅豐富同神髓，準確無誤噉表現出嚟，除咗譯文上力求精準流暢，亦加入原文翻譯註釋，提供翻譯上嘅考量同參考，令華人教會同基督徒喺呢個譯本當中睇到聖經研究嘅成果。

目標
--

《新漢語譯本》嘅目標係服侍全球華人社羣同華人教會，希望能夠幫助華人教會喺推動傳揚信息同宣教方面，或牧者喺釋經講道、聖經研究上，以致信徒研經同教導主日學嘅時候，都能夠更深入掌握原文聖經嘅精髓，準確理解經文信息，以致能夠更準確明白聖經內容。

翻譯理念
----

直接由《聖經》原文希伯來文、亞蘭文、希臘文全新翻譯，結合最新嘅考古學同聖經研究成果，將聖經嘅精髓，透過現代語言文字，將上帝嘅話語，精確無誤翻譯出嚟，達到翻譯聖經嘅最高質素。

翻譯原則
----

* 務求忠於原文，準確傳譯原文嘅信息內容
* 以規範嘅現代中文為準，避免古僻難深嘅字詞
* 力求符合原文嘅語言風格、感情色彩，意思明確，層次清晰

翻譯步驟
----

1. 翻譯初稿：由聖經學者從原文聖經翻譯成中文初稿，撰寫註釋；
2. 語文修飾：由中文專家修飾譯文，同譯者修訂文稿；
3. 內部審讀：由聖經學者同語文專家組成嘅內部審閱小組仔細校讀，並送特約專家審閱；
4. 整合修訂：譯者整理每個專家嘅意見，修訂譯文同註釋，再交中文專家修飾；
5. 審批通過：專家主任最後審批譯文。

參考
--

1. ↑  Toshikazu S. Foley (15 September 2009). *Biblical Translation in Chinese and Greek: Verbal Aspect in Theory and Practice*. BRILL. p. 33. ISBN 978-90-04-17865-6. 喺9 March 2013搵到.

出面網頁
----

* 新漢語譯本 - 漢語聖經協會
《**聖經新譯本**》係由幾十位華人聖經學者自譯嘅《聖經》中文譯本。呢個譯本以原文重譯《聖經》，《新約聖經》喺1976年完成；《舊約聖經》喺1992年完成。整個譯經過程由原文、神學同中文嘅工作小組依次縝密斟酌譯文，最後由資深學者作出審訂。

2001年推出跨世紀版，更邀請各地聖經學者同牧者撰寫《聖經》各書卷嘅總論嘅簡介。同年亦開始修訂計劃，終於喺2011年11月出版四福音書，2012年9月出版《羅馬書》2013年3月出版《啟示錄》，並正式將《聖經新譯本》升級為《環球新譯本》。

緣起
--

1970年，啱啱完成《新美國標準聖經》（New American Standard Bible）嘅美國樂可門基金會有意資助中國教會重譯中文聖經。1971年9月，佢哋委派亞洲區代表麥維惕（Kenneth McVety）同幾位華人教會領袖初次傾談。1972年1月13號，廿幾位嚟自東南亞各地嘅華人教會領袖喺香港馬禮遜館擧行重譯中文聖經嘅座談會，會中肯定需要再一次將聖經自原文譯成中文。同年1月27號至29號，中文聖經新譯硏討會喺香港富都酒店舉行，就新譯本嘅性質、對象、文體、格式、原文版本、工序等問題進行磋商，並議決成立執行委員會。

翻譯原則
----

忠於原文
* 盡量根據原文詞序同體裁翻譯；
* 考究每個字詞嘅正確譯法；
* 留意歷史同文化背景；
* 補充適當字詞令到意思更清楚。

以現代規範中文表達
* 使用可以作出朗讀嘅語體文；
* 避免使用難讀難解嘅字；
* 避免地域性方言；
* 盡量少用成語，但係讀者熟識、易讀易明嘅，亦可以採用；
* 語法必須乎合中文文化，但亦可以保留一啲容易明白同新穎嘅西方文法結構嘅句子。

翻譯程序
----

1. 根據原文譯出初稿。
2. 交由集修小組分別從原文、神學、中文角度審閱；
3. 徵集各地華人教會領袖、聖經學者、基督徒作家嘅意見；
4. 綜合初稿原譯者同集修小組成員嘅意見，決定取捨；
5. 未能夠議決或需要進一步商討嘅意見，交由硏究小組作出深入探討，同時以串珠核對法比對譯文，加強用詞嘅統一；
6. 最後將研究報吿、補充資料等，交由審裁委員會審核同定稿。

出面網頁
----

* 環球聖經公會
呢篇文講中國嘅國民。搵緊廣義嘅話，請睇〈**唐人**〉。
 搵緊劉德華嘅歌嘅話，請睇〈**中國人 (歌)**〉。

一幅用「56個中華民族」做主題嘅畫
**中國人**係指中國地區本地人或者海外有中國血統嘅人。以國籍概念界定，係指具有中國國籍嘅人。以文化與地理概念界定，係指長時間居住於中國地區並與中華文化有緊密聯繫嘅人；以國族概念來界定，係指屬於中華民族嘅人，稱作華人都得。

### 澳門

澳門雖然經歷過葡萄牙帝國嘅殖民地統治，但係澳門仍然以廣東籍人士佔大多數，葡萄牙同與土生葡人只佔少數。絕大部分澳門人[未記出處或冇根據]都會認同自己係澳門人，同時亦係中國人。

澳門學聯及青年研究協會喺2014年11月進行調查，發現澳門中學生對「中國人」嘅身份認同有明顯跌幅，由2007、2009年有超過九成學生十分同意或者同意「我係中國人」，跌至2011年嘅八成，2014年更加下滑至五成半。其中，兩成二學生「十分同意」自己係中國人，只係2009年同一項目人數嘅三分之一。 相對而言，澳門中學生對「澳門人」身份認同幾高，九成人認同自己係澳門人，雖然比過往下降，但依然保持喺高位。七成四學生覺得「澳門人」身份對自己有重要意義。當佢哋向外人介紹自己時，七成會稱呼自己做「澳門人」，之後係「中國的澳門人」，佔一成一；會用「中國人」介紹自己嘅不足一成。如果有得揀，五成中學生都希望做「澳門人」。自從香港發生反對逃犯條例修訂草案運動期間，澳門唔少中小學喺課堂入面加強對學生國家教育，包括安排一啲親黨人士去學校舉辦講座，又安排學生去各個中國政府機關同機構户外考察。[未記出處或冇根據]

### 大陸

### 台灣

### 香港

### 其他

參考
--

1. ↑   互聯網檔案館嘅歸檔，歸檔日期2015年6月24號，. 澳門日報 2015-03-13

睇埋
--

* 中共人